
讝讜讘讞 讗转 讬爪专讜. 诇讗讞专 砖讛住讬转讜 诇讞讟讜讗 讛讜讗 讝讜讘讞讜 讜讛讜专讙讜 讜砖讘 讘转砖讜讘讛 讜诪转讜讜讚讛 注诇讬讜 砖谞讬 谞讜谞讬''谉 讚专讬砖 诇砖谞讬 讻讘讜讚讬诐: 讝讘讞讬 讗诇讛讬诐. 诇砖讜谉 专讘讬诐 诪砖诪注: 诇讗 转讘讝讛. 讗讬谉 讚专讻讱 诇讘讝讜转讜: 诪转谞讬' 讻讝讗转 讜讻讝讗转 注砖讬转讬. 讘讙诪专讗 诪驻专砖 砖诪注诇 讘讞专诪讬诐 讗讞专讬诐: 砖讛讜讗 诪讝讜诪诐. 砖讛注讚讬诐 砖拽专讬诐 讜讘诪讞砖讘转诐 讛专注讛 讛专讙讜讛讜: 讬讛讜 讻诇 讗讚诐. 讗祝 讛讞讜讟讗讬诐 讬讛讜 讗讜诪专讬诐 讻谉 诇谞拽讜转 讗转 注爪诪谉 诪谉 讛讘专讬讜转 讜讬讜爪讬讗 诇注讝 注诇 讛注讚讬诐 讜讛讚讬讬谞讬谉: 讙诪' 砖讬诐 谞讗 讻讘讜讚. 谞讗 讘拽砖讛: 讚讬诇讟讜专. 专讻讬诇: 讗诪专 诇讜. 注讻谉: 讬讛讜砖注 讘讙讜专诇 讗转讛 讘讗. 诇讛讜专讙谞讬 砖诇讗 讘注讚讬诐: 讘讘拽砖讛 诪诪讱. 讛讬讬谞讜 讚拽讗诪专 诇讬讛 谞讗: 砖讞讚讬讛 讘诪讬诇讬. 讛砖讞讬讚讜 讘砖讜讞讚 讚讘专讬诐 注讚 砖讛讜讚讛 砖讻砖讗诪专 诇讜 转谉 诇讜 转讜讚讛 住讘讜专 砖讗讬谉 诪讘拽砖讬谉 诪诪谞讜 讗诇讗 讛讜讚讗讛 讜诇讗 讬讛专讙讜讛讜: 讗谞讻讬 讞讟讗转讬. 讘诪注诇 讝讛: 讜讻讝讗转 讜讻讝讗转 注砖讬转讬. 讛专讬 砖诇砖讛: 砖谞讬诐 讘讬诪讬 诪砖讛. 讗讜转讛 砖诇 讻谞注谞讬 诪诇讱 注专讚 讚讻转讬讘 (讘诪讚讘专 讻讗) 讜讬讚专 讬砖专讗诇 谞讚专 讜讙讜' 讜讛讞专诪转讬 讗转 注专讬讛诐 讗住专讜诐 注诇讬讛诐 讘讛谞讗讛 讜讻讬讜爪讗 讘讝讜 注砖讛 讘注讬讬专讜转 讗讞专讜转 讜诇讗 谞转驻专住诪讜: 诪讗讬 讟注诪讗 诇讗 讗讬注谞讜砖. 讬砖专讗诇 注诇 诪注讬诇转讜 讻讬 讛讬讻讬 讚讗讬注谞讜砖 讛砖转讗: 诇驻讬 砖诇讗 注谞砖. 讛诪拽讜诐 讗转 爪讚讬拽讬诐 砖讘讬砖专讗诇. 注诇 讛谞住转专讜转. 砖讘讬讚 注讜讘专讬 注讘讬专讛 讗诇讗 注诇 讛注讘讬专讜转 讛讬讚讜注讜转: 注讚. 砖注讘专讜 讗转 讛讬专讚谉. 讜砖诪注讜 讜拽讘诇讜 注诇讬讛诐 讘专讻讜转 讜拽诇诇讜转 讘讛专 讙专讬讝讬诐 讜讛专 注讬讘诇 讜谞注砖讜 注专讘讬诐 讝讛 讘讝讛 讻讚讗诪专讬谞谉 讘诪住讻转 住讜讟讛 (讚祝 诇讝:) 诪讬讚 谞注谞砖讜 讝讛 注诇 讝讛 讜讗驻讬' 诇讗 讬讚注 讝讛 讘注讘讬专讜转 砖讘讬讚 讞讘讬专讜 讜讘讬诪讬 注讻谉 注讘专讜 讗转 讛讬专讚谉: 诪诇诪讚 砖诇讗 注谞砖 注诇 讛谞住转专讜转 注讚 砖注讘专讜 讻讜'. 谞专讗讛 诇讬 讚讛''讙 诪诇诪讚 砖注谞砖 注诇 讛谞住转专讜转 诪砖注讘专讜 讜诇诪讗讬 讚讙专住 谞诪讬 砖诇讗 注谞砖 注讚 砖注讘专讜 讛讬讗 讛讬讗 讜讛讻讬 拽讗诪专 诪诇诪讚 砖诪讛 砖诇讗 注谞砖 注诇 讛谞住转专讜转 诇讗 谞讛讙 讗诇讗 注讚 砖注讘专讜 讗讘诇 诪砖注讘专讜 注谞砖 讜讛讻讬 讚专砖讬谞谉 诇拽专讗 讛谞住转专讜转 诇讛' 讗诇讛讬谞讜 诪砖诪注 注诇讬讜 诇讘拽砖 注诇讘讜谉 讛注讘讬专讛 讜诇讬驻专注 诪谉 讛注讜讘专讬诐 讜讗讬谉 注诇讬谞讜 注讜谞砖 讘讚讘专: 讜讛谞讙诇讜转 诇谞讜. 拽讜诇专 转诇讜讬 讘爪讜讗专 讻讜诇谞讜 讜讗讬 诇讗讜 谞拽讜讚讛 讛讜讛 讗诪讬谞讗 讻讱 讛讬讗 讛诪讚讛 诇注讜诇诐 讘讗转讛 讛谞拽讜讚讛 诇讚专讜砖 讚讗讬谉 诪讚讛 讝讜 谞讜讛讙转 诇驻讜讟专谞讜 诪谉 讛谞住转专讜转 讗诇讗 注讚 砖注讘专讜 讗转 讛讬专讚谉 讜讛讬讛 诇讜 诇谞拽讜讚 讗转 讛谞拽讜讚讛 讛讝讗转 注诇 诇讛' 讗诇讛讬谞讜 诇诇诪讚 砖诇讗 注讚 注讜诇诐 讛谉 诇讛' 讗诇讛讬谞讜 讗讘诇 诇讗讜 讗讜专讞 讗专注讗 诇谞拽讜讚 讗转 讛砖诐 讜谞拽讜讚 注诇 诇谞讜 讜诇讘谞讬谞讜 诇讜诪专 砖讗讬谉 讻讗谉 诪拽讜诪讜 诪诪砖 讗诇讗 诇诪注诇讛 诪谉 讛谞讙诇讜转 谞诪讬 谞讬转谉 诇讚专讜砖 讻讱 讛谞住转专讜转 诇讛' 讗诇讛讬谞讜 讜诇谞讜 讜诇讘谞讬谞讜 砖讗祝 讗谞讜 谞注谞砖讬诐 讜诪讬讛讜 讗讬 讛讜讛 讻转讬讘 诇讬讛 讛讻讬 讛讜讛 诪砖诪注 讚讗祝 拽讜讚诐 砖注讘专讜 讗转 讛讬专讚谉 谞诪讬 诇讛讻讬 驻诇讙讬谞讛讜 讜谞拽讚 诇讜诪专 讚诇讻讗谉 讜诇讻讗谉 讛讜讗 谞讚专砖 讜诇讜诪专 诇讱 讚注讚 讛砖转讗 讘住讜祝 讗专讘注讬诐 砖谞讛 砖谞讗诪专 诇讛诐 诪拽专讗 讝讛 讘注专讘讜转 诪讜讗讘 诇讗 讛讬讜 讛谞住转专讜转 讗诇讗 诇讛' 讗诇讛讬谞讜 讗讘诇 诪讻讗谉 讜讗讬诇讱 讛诐 讗祝 诇谞讜 讜诇讘谞讬谞讜 讜谞拽讜讚讛 讚注讬''谉 砖讘注讚 诇讞诇拽 讘讗转讛 讚诇讗 转讬诪讗 诪注讜诇诐 讜注讚 注讜诇诐 讗诇讗 诪注转讛 诪转讞诇转 诪讚讛 讝讜 讜转谞讛讜讙 注讚 注讜诇诐: 讜讻讬 注谞砖 注诇 讛谞住转专讜转. 讛讗讞专讬诐 诇注讜诇诐: 讜讛专讬 讻讘专 谞讗诪专 注讚 注讜诇诐. 讜讗讬 诇讗讜 讗驻讟讜专讗 讚谞住转专讜转 拽讗讬 诇讗砖诪讜注讬谞谉 讚注讚 注讜诇诐 转谞讛讜讙 诪讚讛 讝讜 讚诇讗 转讬诪讗 诪砖讬注讘专讜 讗转 讛讬专讚谉 讜讬拽讘诇讜 注诇讬讛诐 注专讘讜转 讬注谞砖讜 讝讛 注诇 讝讛 诇诪讛 诇讬 讚讻转讘讬讛 讗讬 诪砖讜诐 讞讬讜讘讗 讚谞讙诇讜转 驻砖讬讟讗 讚注讜谞砖 讛谞讜讛讙 注讻砖讬讜 讬谞讛讜讙 诇注讜诇诐 讚诇诪讛 讬驻住讜拽: 讗诇讗. 讛谞拽讜讚讛 诇讬诪讚转讱 讚讛讗讬 讚讻转讬讘 讛谞讙诇讜转 诇谞讜 讜诇讘谞讬谞讜 诇讗讜 注讚 讛谞讛 谞讛讙讛 诪讚讛 讝讜 讗诇讗 诪讻讗谉 讜讗讬诇讱 讚讻诇 谞拽讜讚讛 诇诪注讟 讚讻讱 诇讗 注谞砖 讗转 讗讞专讬诐 注诇 注讜谞砖讬谉 砖讘讙诇讜讬 注讚 砖注讘专讜 讗转 讛讬专讚谉: 讗诇讗. 诇专讘讬 谞讞诪讬讛 讻讬讜谉 讚讗祝 诪砖注讘专讜 诇讗 注谞砖 注诇 讛谞住转专讜转:

转讜住驻讜转



讗诇 转讜爪讬讗 诇注讝. 讗祝 注诇 讙讘 讚讘讞诇讜拽转 讛讗专抓 讛讬讜 讗讜专讬诐 讜转讜诪讬诐: 讻讝讗转 讜讻讝讗转. 讛讗 讚诇讗 诪专讘讬谞谉 讞专诪讬诐 讛专讘讛 讻讚讚专讬砖 (诇注讬诇 讚祝 讻讗.) 讙讘讬 讻讛谞讛 讜讻讛谞讛 诇驻讬 砖诇讗 讛讬讜 讻''讻 诪诇讞诪讜转 讘诪讚讘专 砖谞讜讻诇 诇专讘讜转 砖诪注诇 讘讞专诪讬诐: 诪诇诪讚 砖诇讗 注谞砖 注诇 讛谞住转专讜转 注讚 砖注讘专讜 讗转 讛讬专讚谉. 讻讱 讻转讜讘 讘专讜讘 住驻专讬诐 讜拽砖讛 讚讛讗 讗讬 诇讗讜 讛谞拽讜讚讛 讛''讗 讚诇讗 谞注谞砖 讗驻讬诇讜 讗讞专 砖注讘专讜 讚讛讻讬 诪砖诪注 驻砖讟讬讛 讚拽专讗 讛谞住转专讜转 诇讛' 讗诇讛讬谞讜 讜诇讗 诇谞讜 注讜谞砖 诇讚讘专 讜讗''讻 讘讗转讛 谞拽讜讚讛 诇讚专讜砖 讚诪砖注讘专讜 注谞砖 讜诇讻讱 讙专讬住 讘拽讜谞讟专住 诪诇诪讚 砖注谞砖 讛拽讘''讛 注诇 讛谞住转专讜转 诪砖注讘专讜 讜谞拽讜讚讛 讚注讬''谉 砖讘注讚 驻''讛 讚诇讞诇拽 讘讗转讛 讚诇讗 转讬诪讗 诪注讜诇诐 讛诪讛 诇谞讜 讜诇讘谞讬谞讜 讗诇讗 诪注转讛 诪转讞诇转 诪讚讛 讝讜 讜转谞讛讙 注讚 注讜诇诐 讜拽砖讛 讚讘诇讗讜 谞拽讜讚讛 讚注讬''谉 讛讬讬转讬 讬讻讜诇 诇讜诪专 讻谉 讚讗''讻 诇讗 谞讻转讜讘 讗诇讗 讛谞住转专讜转 讜讛谞讙诇讜转 诇谞讜 讜诇讘谞讬谞讜 注讚 注讜诇诐 讜注''讻 诪讚讻转讬讘 诇讛' 讗诇讛讬谞讜 讜讻转讬讘 谞诪讬 谞拽讜讚讛 讬砖 诇讬 诇讚专讜砖 砖转讬讛诐 讜讬''诇 诇驻讬 砖讬讟转讜 讚注讬''谉 砖讘注讚 谞拽讜讚 讻讚讬 诇谞拽讚 讬''讗 讗讜转讬讜转 讻谞讙讚 讬''讗 讗讜转讬讜转 砖讘砖诐 诇讗砖诪讜注讬谞谉 砖讛谞拽讜讚讛 专讗讜讬讛 诇讛讬讜转 注诇 讛砖诐 诇诪注讟 诪砖讜诐 讚诪注转讛 讙诐 讛谞住转专讜转 诇谞讜 讜诇讘谞讬谞讜 讗诇讗 砖讗讬谉 讚专讱 诇谞拽讜讚 讗转 讛砖诐: 讗诪专 诇讬讛 专' 谞讞诪讬讛 讜讻讬 注谞砖 注诇 讛谞住转专讜转 讗转 讛讗讞专讬诐 诇注讜诇诐 讜讛诇讗 讻讘专 谞讗诪专 注讚 注讜诇诐. 讗驻讟讜专讗 讚谞住转专讜转 拽讗讬 讚注讚 注讜诇诐 转谞讛讜讙 诪讚讛 讝讜 讚诇讞讬讜讘讗 讚谞讙诇讜转 诇讗 讗讬爪讟专讬讱 讚注讜谞砖 讛谞讜讛讙 注转讛 驻砖讬讟讗 砖讬谞讛讜讙 注讚 注讜诇诐 讗诇讗 讛谞拽讜讚讛 诇诪讚转讱 讚讞讬讜讘 讚谞讙诇讜转 诇讗 谞讛讙讛 讗诇讗 诪讻讗谉 讜讗讬诇讱 讜诇讻讱 谞讬拽讚讛 讬''讗 讗讜转讬讜转 讻诪谞讬谉 讗讜转讬讜转 砖诇 讛砖诐 诇讜诪专 诇讱 砖讗祝 讛谞讙诇讜转 诇砖诐 讚讛讬讬谞讜 拽讜讚诐 砖注讘专讜 讗转 讛讬专讚谉 注讚 砖诇讗 拽讬讘诇讜 注专讘讜转 讜专''转 诪拽讬讬诐 讙讬专住转 讛住驻专讬诐 讜讛谞住转专讜转 诇讛' 讗诇讛讬谞讜 诇讗讜 讛讬讬谞讜 驻砖讟讬讛 讚拽专讗 讚讗讬谉 诇讱 注讜谞砖 讘讚讘专 讗诇讗 讻诇讜诪专 讛谞住转专讜转 砖讗讬谉 诪讻讬专 讘讛谉 讗诇讗 讛砖诐 讜讛谞讙诇讜转 砖谞讬讛诐 诇谞讜 讜诇讘谞讬谞讜 诇讬注谞砖 注诇讬讛诐 讜谞拽讜讚 注诇 诇谞讜 讜诇讘谞讬谞讜 诇诪讬诪专 砖讗讬谉 讙讝讬专转 诪讚讛 讝讜 谞讜讛讙转 诇注讜诇诐 讗诇讗 诪砖讬注讘专讜 讗转 讛讬专讚谉 讜诇讗 拽讜讚诐 讜讗诐 讛讬讛 谞拽讜讚 注诇 讻诇 注讚 讗讜 诇讗 讛讬讛 谞拽讜讚 注诇 注讚 讻诇诇 讛''讗 讚讘讬谉 谞住转专讜转 讜讘讬谉 谞讙诇讜转 讻讱 讚讬谞诐 诇讻讱 谞讬拽讚 注讬''谉 砖讘注讚 讞爪讬 讛转讬讘讛 诇讜诪专 诇讱 讞爪讬讬谉 诇注讜诇诐 讜讞爪讬讬谉 诪砖注讘专讜 讜诪住转讘专讗

专讘讬谞讜 讞谞谞讗诇

诇诪讬诪专 讛讻专讜讝 讘讬讜诐 驻诇讜谞讬 讘砖注讛 驻诇讜谞讬转 讘诪拽讜诐 驻诇讜谞讬. 讗诪专 专' 讬讛讜砖注 讘谉 诇讜讬 讻诇 讛诪转讜讚讛 讜讝讜讘讞 讬爪专讜 诪注诇讛 注诇讬讜 讻讗讬诇讜 讻讬讘讚 讛拽讘"讛 讘注讜讛"讝 讜讘注讜讛"讘 砖谞讗诪专 讝讜讘讞 转讜讚讛 讬讻讘讚谞谞讬 [讜讗诪专 专讬讘"诇] 讘讝诪谉 砖讘讬转 讛诪拽讚砖 拽讬讬诐 讗讚诐 诪拽专讬讘 注讜诇讛 砖讻专 注讜诇讛 讘讬讚讜 诪谞讞讛 砖讻专 诪谞讞讛 讘讬讚讜 讗讘诇 诪讬 砖讚注转讜 砖驻诇讛 诪注诇讛 注诇讬讜 讛讻转讜讘 讻讗讬诇讜 讛拽专讬讘 讛拽专讘谞讜转 讻讜诇谉 砖谞讗诪专 讝讘讞讬 讗诇讛讬诐 专讜讞 谞砖讘专讛 讜诇讗 注讜讚 讗诇讗 砖讗讬谉 转驻诇转讜 谞诪讗住转 砖谞讗' 诇讘 谞砖讘专 讜谞讚讻讛 讗诇讛讬诐 诇讗 转讘讝讛:



[诪转谞讬'] [讛讬讛] 专讞讜拽 诪讘讬转 讛住拽讬诇讛 讚' 讗诪讜转 讗讜诪专讬诐 诇讜 讛转讜讜讚讛 砖讻谉 讚专讱 讻诇 讛诪讜诪转讬谉 诪转讜讜讚讬谉 砖讻诇 讛诪转讜讜讚讛 讬砖 诇讜 讞诇拽 诇注讜讛"讘 砖讻谉 诪爪讬谞讜 讘注讻谉 讻讜':



转"专 讗讬谉 谞讗 讗诇讗 诇砖讜谉 讘拽砖讛 讻讜'. 讗诪专 专讘讬谞讗 砖讞讜讚讬 砖讞讚讬讛 讬讛讜砖注 诇注讻谉 讘讚讘专讬诐 讘谞讬 砖讬诐 谞讗 讻讘讜讚 诇讛' 讗诇讛讬 讬砖专讗诇 讜转谉 诇讜 转讜讚讛 转谉 诇讜 转讜讚讛 讜讛讬驻讟专 诪讬讚 讜讬注谉 注讻谉 讗转 讬讛讜砖注 讜讬讗诪专 讗诪谞讛 讗谞讻讬 讞讟讗转讬 诇讛' 讗诇讛讬 讬砖专讗诇 讜讻讝讗转 讜讻讝讗转 注砖讬转讬 讜讗诪专 专' 讬讜讞谞谉 诪砖讜诐 专' 讗诇注讝专 讘专' 砖诪注讜谉 讘讛' 讞专诪讬诐 诪注诇 讚' 讘讬诪讬 诪砖讛 讜讗' 讘讬诪讬 讬讛讜砖注. 驻讬' 讘讞专诐 诪讚讬谉. 讜讘讞专诐 讻谞注谞讬 诪诇讱 注专讚. 讜讘讞专诐 住讬讞讜谉. 讜讘讞专诐 注讜讙. 讗诇讜 讘讬诪讬 诪砖讛. 讜讘讞专诐 讬专讬讞讜 讘讬诪讬 讬讛讜砖注 讛专讬 讛' 讜讻谉 驻讬专砖诐 专' 转谞讞讜诪讗 讘转诇诪讜讚 讗专抓 讬砖专讗诇 讜讗诪专 讚' 讜讞砖讘 住讬讞讜谉 讜注讜讙 讗' 讜讗拽砖讬' 讜讻讬讜谉 砖注讘专 讘讻诇 讗诇讛 讘讬诪讬 诪砖讛 专讘讬谞讜 诪讗讬 讟注诪讗 诇讗 讗讬注谞砖 注讚 讛砖转讗 讗"专 讬讜讞谞谉 诪驻谞讬 砖诇讗 注谞砖 注诇 讛谞住转专讜转 注讚 砖注讘专讜 讛讬专讚谉. 讻转谞讗讬 讛谞住转专讜转 诇讛' 讗诇讛讬谞讜 讜讛谞讙诇讜转 诇谞讜 讛讜讗 讜诇讘谞讬谞讜 讜讙讜' 讜讗"专 讬讜住讬 诇注讜诇诐 [诇讗] 谞注谞砖讜 讬砖专讗诇 注诇 讛谞住转专讜转 讜诇讗 [注诇] 注讜谞砖讬谉 砖讘讙诇讜讬 讜讗诇讜 砖注讘专 讘讬诪讬 诪砖讛 讙诇讜讬讬诐 讛讬讜 诇专讘讬诐 诇驻讬讻讱 诇讗 谞注谞砖讜 讘讛谉. 讜讘讬诪讬 讬讛讜砖注 诇讗 讬讚注讜 讗诇讗 讗砖转讜 讘诇讘讚 讗讬谞谉 谞住转专讜转 讚讛讗 讬讚注讗 讗砖转讜 讜讙诇讜讬讬谉 谞诪讬 讗讬谞谉 讚讛讗 诇讗 讬讚注讜 讘讜 专讘讬诐:



驻讬' 讚讬诇讟讜专 讘诇砖讜谉 讬讜谉 诪诇砖讜谉 讞讟讗





讛诪讗讬专讬

诇注讜诇诐 讬讛讗 讗讚诐 诪讻谞讬注 讗转 讬爪专讜 转诪讬讚 讜诪注诇讛 讞讟讗讬讜 注诇 诇讘讜 讜讬讛讗 讘讟讜讞 砖转砖讜讘转讜 诪转拽讘诇转 讘讻讱 砖讗祝 住讜祝 讻讜谞转 讛拽专讘谉 诇讗 讛讬转讛 讗诇讗 诇讛讻谞注转 讛诇讘 讜诇讜讬讚讜讬 讛讞讟讗讬诐 讜讛讜讗 砖讗诪专讜 讻诇 讛讝讜讘讞 讗转 讬爪专讜 讜诪转讜讚讛 诪注诇讛 注诇讬讜 讛讻转讜讘 讻讗诇讜 讛拽专讬讘 拽专讘谉 讜讻谉 讗诪专讜 讘讝诪谉 砖讘讬转 讛诪拽讚砖 拽讬讬诐 讗讚诐 诪拽专讬讘 注讜诇讛 砖讻专 注讜诇讛 讘讬讚讜 诪谞讞讛 砖讻专 诪谞讞讛 讘讬讚讜 讜讻诇 诪讬 砖诪砖驻讬诇 讗转 注爪诪讜 讜诪讻谞讬注 讗转 讬爪专讜 诪注诇讛 注诇讬讜 讛讻转讜讘 讻讗诇讜 讛拽专讬讘 讻诇 讛拽专讘谞讜转 砖谞讗诪专 讝讘讞讬 讗诇拽讬诐 专讜讞 谞砖讘专讛 诇讘 谞砖讘专 讜谞讚讻讛 讗诇讜拽讬诐 诇讗 转讘讝讛:





讬讚 专诪"讛

诪转谞讬' 讛讬讛 专讞讜拽 诪讘讬转 讛住拽讬诇讛 讻注砖专 讗诪讜转 讗讜诪专讬诐 诇讜 讛转讜讚讛 砖讗诐 讬转拽专讘 诇讘讬转 讛住拽讬诇讛 讬讜转专 讬讘讛诇 讜诇讗 讬讛讬讛 诇讜 诇讘 诇讛转讜讚讜转 讗讘诇 讛驻砖讟转 讘讙讚讬讜 诪讛讻砖专 住拽讬诇讛 讛讜讗 砖诪爪讜转讜 诇讛住拽诇 注专讜诐 讚讻转讬讘 讜讬专讙诪讜 讗讜转讜 讜诇讗 讻住讜转讜 诇驻讬讻讱 讗讬谉 诪驻砖讬讟讬谉 讗讜转讜 讗诇讗 住诪讜讱 诇转驻讬住转 讘讬转 讛住拽讬诇讛 讚讛讬讬谞讜 讘专讞讜拽 讗专讘注 讗诪讜转 讻讚拽转谞讬 诇拽诪谉 专讞讜拽 诪讘讬转 讛住拽讬诇讛 讗专讘注 讗诪讜转 诪驻砖讬讟讬谉 讗讜转讜 讗转 讘讙讚讬讜 讜讘转讜讱 讗专讘注 讗诪讜转 诪讗讬 讟注诪讗 诇讗 诇驻讬 砖讛谉 诪转驻讬住转 讘讬转 讛住拽讬诇讛 讜讻讘讬转 讛住拽讬诇讛 讚诪讜 讜讗讬谉 专讗讜讬 砖讬注诪讜讚 诇讘讜砖 讘讘讬转 讛住拽讬诇讛 砖诇讗 讬讗诪专讜 讘讻住讜转讜 讛讜讗 谞住拽诇:



讚讜诇讟讜专 专讻讬诇. 讜讻讝讗转 讜讻讝讗转 注砖讬转讬 诪诇诪讚 砖诪注诇 注讻谉 讘砖诇砖讛 讞专诪讬诐 砖谞讬诐 讘讬诪讬 诪砖讛 讜讗讞讚 讘讬诪讬 讬讛讜砖注 砖谞讗诪专 讜讻讝讗转 讜讻讝讗转 注砖讬转讬 拽讜讚诐 诇讻谉 砖谞讬诐 讘讬诪讬 诪砖讛 讗讞讚 讘讞专诪讜 砖诇 讻谞注谞讬 诪诇讱 注专讚 讜讗讞讚 讘讞专诪谉 砖诇 诪讚讬谉 砖谞讗诪专 讜谞拽专讘 讗转 拽专讘谉 讛砖诐 讻讜' 专' 讬讜讞谞谉 诪砖讜诐 专讘讬 讗诇注讝专 讘专' 砖诪注讜谉 讗讜诪专 讞诪砖讛 砖谞讗诪专 讗谞讻讬 讞讟讗转讬 讞讚讗 讜讻讝讗转 讚专讬砖 转专转讬 讻讝讗转 讞讚讗 讜讻讝讗转 转专转讬 讛讗 转诇转讗 讜讻讝讗转 转专转讬 讛讗 讞诪砖讛 讞讚 讘讬诪讬 讬讛讜砖注 讜讗专讘注讛 讘讬诪讬 诪砖讛 讗讬转 讚讗诪专讬 讚讘讬专讜砖诇诪讬 诪驻' 诇讛讜 讘讞专诪讜 砖诇 讻谞注谞讬 诪诇讱 注专讚 讜讘讞专诪谉 砖诇 住讬讞讜谉 讜注讜讙 讜讘讞专诪谉 砖诇 诪讚讬谉 讜讗谞谉 诇讗 讞讝讬 诇谞讗 诪讬讛讜 注诇 讻专讞讬讱 讛讻讬 爪专讬讱 诇驻专讜砖讬:



讜讚讬讬拽讬谞谉 诇转专讜讜讬讬讛讜 讜讻讬讜谉 讚诪注诇 讘讞专诪讬诐 讗讞专讬诐 拽讜讚诐 诇讻谉 诪讗讬 讟注诪讗 诇讗 讗讬注谞讜砖 讬砖专讗诇 注诇讬讛 注讚 讛砖转讗. 讗"专 讬讜讞谞谉 诪砖讜诐 专讘讬 讗诇注讝专 讘专' 砖诪注讜谉 砖诇讗 注谞砖 讗转 讛爪讚讬拽讬诐 注诇 讛谞住转专讜转 砖诇 注讜讘专讬 注讘讬专讛 注讚 砖注讘专讜 讗转 讛讬专讚谉 讜砖诪注讜 讘专讻讜转 讜拽诇诇讜转 讘讛专 讙专讬讝讬诐 讜讘讛专 注讬讘诇 讜拽讬讘诇讜 注诇讬讛诐 讜谞注砖讜 注专讘讬诐 讝讛 诇讝讛 讻讚讗诪专讬谞谉 讘诪住讻转 住讜讟讛 讗驻讬' 诇讗 讬讚注讜 讝讛 讘讝讛 讘注讘讬专讜转 砖讘讬讚 讞讘讬专讜. 讻转谞讗讬 讛谞住转专讜转 诇讛' 讗诇讛讬谞讜 讜讛谞讙诇讜转 诇谞讜 讜诇讘谞讬谞讜 注讚 注讜诇诐 诇诪讛 谞拽讜讚 注诇 诇谞讜 讜注诇 讘谞讬谞讜 讜注诇 注讬谉 砖讘注讚 砖诇讗 注谞砖 注诇 讛谞住转专讜转 注讚 砖注讘专讜 讬砖专讗诇 讗转 讛讬专讚谉 讻诇讜诪专 砖讝讛 砖讻转讜讘 讘谞讙诇讜转 诇谞讜 讜诇讘谞讬谞讜 讚诪砖诪注 讚谞住转专讜转 讗讬谉 拽讜诇专 转诇讜讬 讘爪讜讗专谞讜 讗讬谉 诪讚讛 讝讜 谞讜讛讙转 讗诇讗 注讚 讻诇讜诪专 注讚 砖讬注讘专讜 讗转 讛讬专讚谉 讜讛讬讛 诇讜 诇谞拽讜讚 注诇 讛' 讗诇讛讬谞讜 讚讻转讬讘 讙讘讬 谞住转专讜转 讙讜驻讬讬讛讜 讗诇讗 砖讗讬谉 诇谞拽讜讚 注诇 讛砖诐 讚讘专讬 专' 讬讛讜讚讛 讗诪专 诇讜 专' 讬讜住讬 讜讻讬 讗驻砖专 诇讜诪专 讻谉 砖注谞砖 注诇 讛谞住转专讜转 讜讛诇讗 讻讘专 谞讗诪专 注讚 注讜诇诐 讜讗讬 诇讗讜 讗驻讬讟讜专讗 拽讗讬 注讚 注讜诇诐 诇诪讛 诇讬 驻砖讬讟讗 讚注讜谞砖 讛谞讜讛讙 注讻砖讬讜 讬讛讗 谞讜讛讙 诇注讜诇诐 讚诪讛讬讻讗 转讬驻讜拽 诇讬 讚诇讬驻住讜拽 讗诇讗 诇讻讱 谞拽讜讚 诇讜诪专 诇讱 讻砖诐 砖诇讗 注谞砖 讗转 讗讞专讬诐 注诇 讛谞住转专讜转 诇注讜诇诐 讻讱 诇讗 注谞砖 讗转 讗讞专讬诐 注诇 注讜谞砖讬谉 砖讘讙诇讜讬 注讚 砖注讘专讜 讗转 讛讬专讚谉 讜谞拽讜讚讜转 讗诇讜 讘讗讜 诇诪注讟 讻诇讜诪专 砖诇讗 讛讬转讛 诪讚讛 讝讜 砖诇 谞讙诇讜转 谞讜讛讙转 注讚 注讻砖讬讜. 讜讻讬 转讬诪讗 注讻谉 诪讗讬 讟注诪讗 讗讬注谞讜砖 讬砖专讗诇 注讬诇讜讬讛 讛讗 谞住转专讜转 讛讜讜 诪砖讜诐 讚讛讜讜 讬讚注讬 讘讬讛 讗砖转讜 讜讘谞讬讜 讜谞驻拽讬 诇讛讜 诪讻诇诇讗 讚谞住转专讜转. 讜讗讬转 讚诪驻专砖讬 讻砖诐 砖诇讗 注谞砖 注诇 讛谞住转专讜转 诇注讜诇诐 讻讱 诇讗 注谞砖 注诇 砖讘讙诇讜讬 诇注讜诇诐 讜讗诇讜 砖注讘专 讘讬诪讬 诪砖讛 讙诇讜讬讬诐 讛讬讜 诇专讘讬诐 诇驻讬讻讱 诇讗 谞注谞砖讜 注诇讬讛诐 讜讘讬诪讬 讬讛讜砖注 诇讗 讬讚注讜 讘讛诐 讗诇讗 讗砖转讜 讜讘谞讬讜 讘诇讘讚 讗讬谞诐 谞住转专讜转 讚讛讗 讬讚注讜 讗砖转讜 讜讘谞讬讜 讜讙诇讜讬诐 谞诪讬 讗讬谞诐 讚讛讗 诇讗 讬讚注讜 讘讬讛 专讘讬诐. 讜讛讗讬 驻讬专讜砖讗 诇讗 讚讬讬拽 讙讘谉 讞讚讗 讚讛谞讬 注讜谞砖讬谉 砖讘讙诇讜讬 讚拽讗诪专讬谞谉 讚诇讗 注谞砖 注诇讬讛谉 诇注讜诇诐 讛讬讻讬 讚诪讜 讗讬诇讬诪讗 讚讚讬谞讜讛讜 住谞讛讚专讬 讻讚讗讬讘注讬 诇讛讜 驻砖讬讟讗 讗诪讗讬 讛讜讛 注谞讜砖 讜讗诇讗 讚诇讗 讚讬谞讜谞讛讜 讻讚讗讬讘注讬 诇讛讜 讗诪讗讬 诇讗 注谞讬砖 诪砖讜诐 讚讬讚注讬 讘讛谉 专讘讬诐 讗讬转讙讜专 讗讬转讙讜专讬 讜转讜讘 讛讗 讻转讬讘 讜讛谞讙诇讜转 诇谞讜 讜诇讘谞讬谞讜 讜诪谞讗 谞谉 诇讗讜拽讜诪讛 讘谞讙诇讜转 讚诇讗 讬讚注讬 讘讛讜 专讘讬诐: 讞讟讗 讬砖专讗诇 讗注"驻 砖讞讟讗 讬砖专讗诇 拽专讬 诇讬讛 诪讚讻转讬讘 讬砖专讗诇 讜诇讗 讻转讬讘 讛注诐 讻讚讻转讬讘 讙讘讬 诪砖讛 讻讬 砖讞转 注诪讱 注讚 讗谞讛 讬谞讗爪讜谞讬 讛注诐 讛讝讛 讜讛讻讗 讻转讬讘 讬砖专讗诇 讻诇讜诪专 注讚讬讬谉 砖诐 拽讚讜砖转讜 注诇讬讜 讜讬砖专讗诇 诇砖讜谉 讞砖讬讘讜转 讛讜讗 讻讚讻转讬讘 诇讗 讬注拽讘 讬讗诪专 注讜讚 砖诪讱 讻讬 讗诐 讬砖专讗诇 讜讛讬讬谞讜 讚讗诪专讬 讗讬谞砖讬 讗住讗 拽讗讬 讘讬 讞讬诇驻讬 讜讗驻"讛 讗住讗 砖诪讬讛 讜讗住讗 拽专讜 诇讬讛 讗祝 讬砖专讗诇 讗注"驻 砖讞讟讗讜 讜讟讘注讜 讘讬讜谉 注讜谞诐 讬砖专讗诇 砖诪诐 讜讙诐 注讘专讜 讗转 讘专讬转讬 诪讬诇讛 砖讻转讜讘讛 讘住驻专 讘专讗砖讬转 讜讙诐 诇拽讞讜 诪谉 讛讞专诐 讜注讘专讜 注诇 诪讛 砖讻转讜讘 讘住讜祝 住驻专 讜讬拽专讗 讗讱 讻诇 讞专诐 讗砖专 讬讞专诐 讻讜' 讜讙诐 讙谞讘讜 讜注讘专讜 注诇 诪讛 砖讻转讜讘 讘住驻专 讜讗诇讛 砖诪讜转 诇讗 转讙谞讜讘 讜讙诐 讻讞砖讜 讜注讘专讜 注诇 诪讛 砖讻转讜讘 讘住驻专 讘诪讚讘专 住讬谞讬 讘谞砖讗 讜讛砖讬讘 讗转 讗砖诪讜 讘专讗砖讜 讘讙讜讝诇 讗转 讛讙专 讜谞砖讘注 诇讜 讛讻转讜讘 诪讚讘专 讜讙诐 砖诪讜 讘讻诇讬讛诐 讜注讘专讜 注诇 诪讛 砖讻转讜讘 讘住驻专 讗诇讛 讛讚讘专讬诐 讜讗诇 讻诇讬讱 诇讗 转转谉 讜谞诪爪讗 砖注讘专 注诇 讞诪砖讛 讞讜诪砖讬 转讜专讛. 讜讗讬转 讚讗诪专讬 讚讞诪砖讛 讙诪讬谉 讚专讬砖 讜讻诇 讞讚 讜讞讚 讘诪讬诇转讗 讘讗驻讬 谞驻砖讗 讚专讬砖. 讜讻讬 注砖讛 谞讘诇讛 讘讬砖专讗诇 诪诇诪讚 砖讘讗 注诇 谞注专讛 诪讗讜专住讛 专讘讬谞讗 讗诪专 讛讗讬 讚讻转讬讘 讜讻讬 注砖讛 谞讘诇讛 讘讬砖专讗诇 诇讗讜 诇诪讬诪专 讚讘注诇 谞注专讛 诪讗讜专住讛 讗诇讗 诇讗砖诪讜注讬谞谉 讚谞驻讬砖 注谞砖讬讛 讻诪讬 砖讘讗 注诇 谞注专讛 诪讗讜专住讛 砖讚讬谞讜 讘住拽讬诇讛. 驻讬' 诇专讚讜转谉 诇讬住专诐 讻注谞讬谉 砖谞讗诪专 讜谞讜住专讜 讻诇 讛谞砖讬诐. 讜讬砖专驻讜 讗讜转诐 讜讬住拽诇讜 讗讜转诐 讘讗讘谞讬诐 讘注诇讬 讞讬讬诐 讘住拽讬诇讛 讜讛砖讗专 讘砖专讬驻讛. 讗爪讟诇讗 讚诪讬诇讗转讗 讟诇讬转 砖诇 诪砖讬 讜讬砖 讗讜诪专讬诐 讟诇讬转 砖诇 爪诪专 谞拽讬 讘谉 讬讜诪讜 砖诪讻讘谞讬谉 讗讜转讜 诇诪讬诇转. 住专讘诇转 爪专讬驻讗 住专讘诇 爪讘讜注 讘爪专讬祝 讻讬 讛讛讬讗 讚讗诪专讬谞谉 讛转诐 (讻转讜讘讜转 注"讟:) 诪讞驻讜专转 砖诇 爪专讬祝:





诪讛专砖"讗 - 讞讬讚讜砖讬 讗讙讚讜转

讻诇 讛讝讜讘讞 讗转 讬爪专讜 讻讜'. 专"诇 讛讻讜讘砖 讗转 讬爪专讜 讻诪讜 砖讬住讚 专' 讗驻专讬诐 讙讘讜专讜转 讛讝讜讘讞讬诐 讗砖专 讬爪专诐 讟讜讘讞讬诐 讜诪讜讚讬诐 讜诪砖讘讞讬诐 讛诪讛 讛讙讘讜专讬诐 讜专"诇 砖讻讜讘砖 讗转 讬爪专讜 诇讛讘讗 讜诪转讜讚讛 诇砖注讘专 讜注"驻 讚专讱 讝讛 讬转讬讬砖讘 诪"砖 驻专拽 诪驻谞讬谉 诪注诇讬 讬讜诪讗 讚注爪专转 谞驻讬拽 讘讬讛 讝讬拽讗 讜砖诪讬讛 讟讘讜讞 讚讗讬 诇讗 拽讘讬诇讜 讬砖专讗诇 讛转讜专讛 讛讬讛 讟讘讞 诇讛讜 诇讘砖专讬讬讛讜 讻讜' 讚诇讻讗讜专讛 拽砖讛 讚诇讗 讛"诇 诇拽专讜转讜 讟讘讜讞 讗诇讗 讟讜讘讞 砖讘讗 诇讟讘讜讞 讗讞专讬诐 讗讘诇 诇驻讬 诪讛 砖讗诪专讜 讛讻讗 砖讛讻讜讘砖 讗转 讬爪专讜 讜诪谞爪讞讜 讛讜讗 讝讜讘讞 讬爪专讜 讘诪转谉 转讜专讛 谞诪讬 讚讜讚讗讬 讛讛讜讗 讝讬拽讗 砖讛讜讗 讛砖讟谉 讛讜讗 讬爪专 讛专注 讛讜讗 专讜讞 诪"讛 砖讘讗 诇讟讘讜讞 讗转 讬砖专讗诇 讗讬诇讜 诇讗 拽讘诇讜 讛转讜专讛 讗讘诇 讻讬讜谉 砖拽讘诇讜 讛转讜专讛 讜讻讘砖讜 讗转 讬爪专诐 讛专讬 讗讚专讘讛 讝讘讞讜 讬砖专讗诇 讗转 讛讬爪专 讛专注 讜砖驻讬专 诪拽专讬 讟讘讜讞 讜拽讗诪专 讻讗诇讜 讻讘讚讜 诇讛拽讘"讛 讻讜'. 讚讘' 讛谞讜谞讬"谉 砖诇 讬讻讘讚谞谞讬 讚拽讗讬 注诇 讛拽讘"讛 讘' 驻注诪讬诐 讚讛讬讬谞讜 讘诪讛 砖讻讜讘砖 讗转 讬爪专讜 诇讛讘讗 诪讻讘讚讜 讘注讜讛"讝 讜讘诪讛 砖诪转讜讚讛 注诇 诇砖注讘专 诪讻讘讚讜 讘注讜诇诐 讛讘讗 讻讚诇拽诪谉 砖讻诇 讛诪转讜讚讛 讬砖 诇讜 讞诇拽 诇注讜诇诐 讛讘讗 讜诪讬讬转讬 诇讛 诪讚讻转讬讘 砖讬诐 谞讗 讻讘讜讚 诇讗诇讛讬 讬砖专讗诇 讜转谉 诇讜 转讜讚讛 讜讻谉 讗诪专讜 讘讜讬拽专讗 专讘讛 讝讜讘讞 转讜讚讛 讬讻讘讚谞谞讬 讝讛 注讻谉 砖讝讘讞 讗转 讬爪专讜 讻讜' 讜讚讜"拽:


砖讻专 注讜诇讛 讘讬讚讜 讻讜'. 专"诇 讚讗讬谉 诇讜 讗诇讗 砖讻专 注讜诇讛 讜讗诐 注砖讛 注讘讬专讛 砖讞讬讬讘 注诇讬讛 讞讟讗转 讜讗砖诐 讗讬谉 诪转讻驻专 诇讜 讗讘诇 专讜讞 谞砖讘专讛 讚讛讬讬谞讜 砖砖讘 讘讻诇 诇讘讜 讜专讜讞讜 诪拽专讬 讝讘讞讬 讗诇讛讬诐 讚注讜诇讛 诇讜 讙诐 讘砖讘讬诇 讞讟讗转 讜讗砖诐 讜讗诪专 讜诇讗 注讜讚 讗诇讗 砖讗讬谉 转驻诇转讜 谞诪讗住转 讻讜' 注"驻 讛诪讚专砖 讘"讜 诪讜讗住 讘讻诇讬诐 砖讘讜专讬诐 讜诪讚转 讛拽讘"讛 讗讬谞讜 讻谉 砖讛讜讗 讗讬谞讜 诪讜讗住 讘讻诇讬诐 砖讘讜专讬诐 砖谞讗诪专 诇讘 谞砖讘专 讜讙讜' 诇讗 转讘讝讛 讜拽"诇:


讗"诇 讛转讜讚讛 砖讻谉 讚专讱 讛诪讜诪转讬谉 诪转讜讚讬谉 讻讜'. 诇砖讜谉 诪讜诪转讬谉 诪砖诪注 讚讗讬讬专讬 讘讞讬讬讘讬 诪讬转讛 讜拽砖讛 讚讗"讻 诪讗讬 拽讗诪专 讘住讬驻讗 讜讗诐 讗讬谞讜 讬讜讚注 诇讛转讜讚讜转 讻讜' 讜诇讬讻讗 诇诪讬诪专 讚讗讬讬专讬 谞诪讬 讘讞讬讬讘讬 诪讬转讜转 讗诇讗 砖讗讬谞讜 讬讜讚注 诇讛转讜讚讜转 讚讛讬讬谞讜 砖讛讜讗 讬讜讚注 砖讛讜讗 诪讝讜诪诐 讚讗"讻 讛讬讬谞讜 专讘讬 讬讛讜讚讛 讜讚讜讞拽 诇讜诪专 讚讘讛讗 驻诇讬讙讬 讚转"拽 住"诇 讘诪讝讜诪诐 讬讗诪专 住转诐 转讛讗 诪讬转转讬 讻驻专讛 注诇 讻诇 注讜谞讜转讬 讜诇讗 讬讗诪专 讞讜抓 诪注讜谉 讝讛 讜专"讬 住"诇 砖讬讻讜诇 诇讜诪专 讞讜抓 诪注讜谉 讝讛 讜讬砖 诇讜诪专 讚讛讻讬 拽讗诪专 砖讗讬谞讜 讬讜讚注 诇讛转讜讚讜转 讛讬讬谞讜 讘讗专讜讻讛 讻讚专讱 讛诪转讜讚讬诐 诇驻专讟 讞讟讗诐 诪"诪 讗"诇 讗诪讜专 讜讬讚讜讬 讘拽爪专讛 转讛讗 诪讬转转讬 讻驻专讛 讻讜' 讜讛砖转讗 讗"砖 讚讻讜诇讛 诪诇转讗 讘讞讬讬讘讬 诪讬转讜转 讗讬讬专讬 诪讬讛讜 讘驻专拽 讘"诪 诪讜讻讞 讚讻诇 讛谞讜讟讛 诇诪讜转 讞讬讬讘 诇讛转讜讚讜转 注讬讬谉 砖诐 讜讚讜"拽:


讜讗讬 讗转讛 注讻讜专 诇注讜诇诐 讛讘讗. 讜讬砖 诇讚拽讚拽 诪谞讬谉 砖讻驻专 诇讜 讜讬讚讜讬讜 讚讗讬诪讗 诪讬转转讜 砖诇 注讻谉 讛讬讛 讻驻专转讜 讜诇讗 讛讜讬讚讜讬 讜诇诪"讚 诇拽诪谉 讘讛专讜讙讬 讘"讚 讻讬讜谉 讚讘讚讬谉 诪拽讟诇讬 诇讬讛 诇讗 讛讜讛 诪讬转转谉 讻驻专讛 谞讬讞讗 讚讘讜讬讚讜讬讜 拽讗诪专 讛讻讗 讚讬砖 诇讜 讻驻专讛 讜诪砖诪注 诇讬讛 讛讻讬 诪讛讗讬 拽专讗 讚讬注讻专讱 讛讬讜诐 讛讝讛 讜诇讗 讘注讜诇诐 讛讘讗 讗讜讬讚讜讬 拽讗讬 讜诇讗 讗诪讬转讛 讚注讚讬讬谉 诇讗 讛讜讝讻专讛 讜注讬讬谉 讘讝讛 讘讬驻讛 诪专讗讛 讜拽"诇:


诪讬 讞讟讗 讗"诇 讻讜'. 讬爪讗 诇讛诐 讝讛 诪诪讛 砖讗"诇 讛拽讘"讛 诇讬讛讜砖注 讞讟讗 讬砖专讗诇 讜讙讜' 讙诐 诇拽讞讜 诪谉 讛讞专诐 讜讙讜' 讜爪讜讛 诇讜 注诇 讛讙讜专诇讜转 拽讜诐 拽讚砖 讜讙讜' 讜谞拽专讘转诐 讘讘拽专 诇砖讘讟讬讻诐 讜讛讬讛 讛砖讘讟 讗砖专 讬诇讻讚谞讜 讜讙讜' 讜诇讗 讙讬诇讛 诇讜 诇讛讚讬讗 诪讬 讛讜讗 砖诇拽讞 诪谉 讛讞专诐 讜讗诪专 讚讛讬讬谞讜 诪砖讜诐 讜讻讬 讚讬诇讟讜专 讗谞讬 讜讻讜' 讜诪"砖 讗转讛 讜讗诇注讝专 讛讻讛谉 讻讜' 讗诐 讗谞讬 诪驻讬诇 注诇讬讻诐 讙讜专诇 讻讜' 讗讬谉 讝讛 讚讜诪讛 诇讻讗讜专讛 砖讛专讬 诇讗 谞驻诇 讘讛诐 讛住驻拽 诇讘讚 诪砖讗"讻 讻讗谉 砖讛驻讬诇 讙讜专诇 注诇 讛住驻拽 讻讜诇讜 讚讛讬讬谞讜 注诇 讻诇 讬砖专讗诇 讗诇讗 砖讗诪专 注讻谉 砖讻诪讜 砖讝讛 讛讙讜专诇 讘讗转讛 讜讗诇注讝专 注"讻 讗讬谞讜 讗诪转 讻谉 讝讛 讛讙讜专诇 讙"讻 讗驻砖专 砖讗讬谞讜 讗诪转 专拽 诪拽专讛 讘注诇诪讗 讜讗讬谞讜 诪爪讜讜讛 讘讝讛 诪驻讬 讛诪拽讜诐 注讚 砖讛讘讬讗 诇讜 讬讛讜砖注 专讗讬讛 诪转讜专转 诪砖讛 讚讙讜专诇 讻讝讛 砖讛讜讗 注诇 住驻拽 讻讜诇讜 讻讙讜谉 讞诇讜拽转 讗"讬 诇讻诇 讛砖讘讟讬诐 讛讜讗 讗诪转讬 讜讗讬谉 诇讛讜爪讬讗 诇注讝 注诇讬讜. 讜诪"砖 讗"诇 讘讘拽砖讛 讻讜' 转谉 转讜讚讛 讻讜' 讛讻讗 诪砖诪注 讚讗诪专 诇讬讛 转谉 转讜讚讛 诪砖讜诐 诇注讝 讛讙讜专诇讜转 讜讘诪转谞讬' 诪砖诪注 讚讗"诇 转谉 转讜讚讛 诪砖讜诐 讻驻专讛 砖讻诇 讛诪转讜讚讛 讬砖 诇讜 讞诇拽 诇注讛"讘 讜讬砖 诇讬讬砖讘 讚讞诇拽 诇注讛"讘 讬诇讬祝 诇讬讛 诪砖讜诐 讚讻转讬讘 砖讬诐 谞讗 讻讘讜讚 诇讗诇讛讬 讬砖专讗诇 讜转谉 诇讜 转讜讚讛 讚讻讘讜讚 诇讗诇讛讬 讬砖专讗诇 讛讬讬谞讜 诇注讛"讘 讻诪"砖 诇注讬诇 讜诪讚讻转讬讘 谞讗 诇砖讜谉 讘拽砖讛 讬诇讬祝 谞诪讬 讚诪砖讜诐 诇注讝 讛讙讜专诇 讘拽砖 诪诪谞讜 砖讬讜讚讛 讜讻谉 诪爪讗转讬 讘专讚"拽 讘' 讟注诪讬诐 诇转谉 转讜讚讛 讜拽"诇:


讗诇讗 转谉 讛讜讚讗讛 诇讜 讜讛驻讟专 讻讜'. 注讬讬谉 驻讬专砖"讬 讜讬讜转专 谞"诇 诇驻专砖 砖讛讬讛 讬讛讜砖注 讬专讗 砖诇讗 讬讜讚讛 诪砖讜诐 讞诪讜讚 诪诪讜谉 讛讙谞讘讛 讜讛讞专诐 诇讻讱 诇讗 讗诪专 诇讬讛 讛转讜讜讚讛 住转诐 讗诇讗 转谉 转讜讚讛 讚专"诇 诇讗 谞讘拽砖 诪诪讱 诇讬转谉 专拽 讛讜讚讗讛 讗讘诇 诪诪诪讜谉 讛讞专诐 讛驻讟专 讜讗诇 转转谉 讜拽"诇:


诪诇诪讚 砖诪注诇 注讻谉 讘讙' 讞专诪讬诐 讘' 讘讬诪讬 诪砖讛 讜讗讞讚 讘讬诪讬 讬讛讜砖注 砖谞讗诪专 讻讝讗转 讜讻讝讗转 专"讬 讗讜诪专 诪砖讜诐 专讗讘"砖 讛' 讚' 讘讬诪讬 诪砖讛 讻讜'. 讬专讗讛 诇诪"讚 讘' 讘讬诪讬 诪砖讛 讻讝讗转 讛讬讬谞讜 讻讝讗转 砖诇 讬讛讜砖注 讚讛讬讬谞讜 讗讞讚 讜讻讝讗转 讛讬讬谞讜 注讜讚 讗讞讚 讻砖诇 讬讛讜砖注 讛专讬 砖谞讬诐 讘讬诪讬 诪砖讛 讜讻讛"讙 讚专砖讜 讘驻' 讻"讙 讙讘讬 讻讛谞讛 讜讻讛谞讛 讻讛谞讛 砖讬转 砖讛讬讜 诇讜 讜' 谞砖讬诐 讻讘专 讜讻讛谞讛 注讜讚 砖讬转 讛讜讛 诇讛讜 讬"讞. 讗讘诇 诪"讚 讛讻讗 讚' 讘讬诪讬 诪砖讛 讜讗' 讘讬诪讬 讬讛讜砖注 诪讗讬 诪砖诪注 讜讬讜转专 谞讻讜谉 讙讬专住转 讛专讚"拽 讘讝讛 讜讻谉 讛讜讗 讘讬专讜砖诇诪讬 讚讙专讬住 讜讬"讗 讚' 讙' 讘讬诪讬 诪砖讛 讜讗讞讚 讘讬诪讬 讬讛讜砖注 讚讛砖转讗 谞讬讞讗 讚讻讝讗转 诪砖诪注 讗' 讻讝讗转 砖诇 讬讛讜砖注 讚讛砖转讗 讛讜讜 讘' 讜讻讝讗转 诪砖诪注 注讜讚 讘' 讚讛讬讬谞讜 讻讗讜转谉 讘' 砖谞讝讻专讜 讻讘专 讛讗' 讘讬诪讬 诪砖讛 讜讗' 讘讬诪讬 讬讛讜砖注 讜讻讛"讙 讗讬讻讗 诇诪"讚 讚讚专砖 砖诐 讻讛谞讛 讬"讘 讜讻讛谞讛 讻"讚 讜讛转讜住' 砖讻转讘讜 讻讝讗转 讜讻讝讗转 讛讗 讚诇讗 诪专讘讬谞谉 讞专诪讬诐 讛专讘讛 讻讚讚专讬砖 讙讘讬 讻讛谞讛 讻讜' 讬转讬讬砖讘 诇驻"讝 讚专"诇 讚诇讗 诪专讘讛 诪讜讬"讜 讚讜讻讝讗转 注讜讚 讞专诪讬诐 讛专讘讛 讚讻讛"讙 讗讬讻讗 讛转诐 诇诪讗谉 讚讚专讬砖 讜讬"讜 讛"诇 诪"讞 谞砖讬诐 讜讚讜"拽 讜驻讬专砖"讬 讘砖诪注转讬谉 讘' 讘讬诪讬 诪砖讛 讗讜转讜 砖诇 讻谞注谞讬 诪诇讱 注专讚 讻讜' 讜讻讬讜爪讗 讘讝讜 注砖讛 讘注讬讬专讜转 讗讞专讜转 讜诇讗 谞转驻专住诪讜 注讻"诇 讗讘诇 讘讬专讜砖诇诪讬 诪驻讜专砖 讘讚' 讞专诪讬诐 诪注诇 讘讞专诐 讻谞注谞讬 诪诇讱 注专讚 讜讘讞专诐 住讬讞讜谉 讜讘讞专诐 诪讚讬谉 讜讘讞专诐 讬专讬讞讜 讜讻"驻 讛专讚"拽 讜讛讬讬谞讜 讻诪"讚 讙' 讘讬诪讬 诪砖讛 讜讗' 讘讬诪讬 讬讛讜砖注 讜诇诪"讚 讘' 讘讬诪讬 诪砖讛 诇讗 讞砖讬讘 讛讱 讚诪讚讬谉 讚讛讗 讻转讬讘 讜讬拽讞讜 讗转 讻诇 讛砖诇诇 讜讙讜':


砖诇讗 注谞砖 注诇 讛谞住转专讜转 讻讜'. 注讬讬谉 讘转讜住驻讜转 讘讗讜专讱 注诇 驻讬专讜砖 专砖"讬 讜讛专讗"诐 拽讬讬诐 驻讬专讜砖讜 注讬讬谉 砖诐 讜讬砖 诇注讬讬谉 诇讚讘专讬 专讘讬 讬讛讜讚讛 讚谞注谞砖讬诐 讙诐 注诇 讛谞住转专讜转 讗驻讬诇讜 诪讗砖转讜 讜讘谞讬讜 诇诪讛 诇讜 诇诪讬诪专 讘驻' 讘诪讛 讗砖讛 讚爪讚讬拽讬诐 谞注谞砖讜 讘砖讘讬诇 讛专砖注讬诐 诪砖讜诐 讚讘讬讚诐 诇诪讞讜转 讜诇讗 诪讬讞讜 讛讗 注诇 讛谞住转专讜转 讚讗讬谉 讘讬讚诐 诇诪讞讜转 谞注谞砖讬诐 讘砖讘讬诇 注专讘讜转 诇专讘讬 讬讛讜讚讛 讜讚讜讞拽 讛讜讗 诇讜诪专 讚讛讛讜讗 住讜讙讬讗 讗转讬讗 讻专讘讬 谞讞诪讬讛 讜诇讗 讻专讘讬 讬讛讜讚讛 讜讬砖 诇讬讬砖讘 讚讜讚讗讬 讗讬谉 住讘专讗 砖讬注谞砖讜 讘注诇诪讗 注诇 讛谞住转专讜转 诪砖讜诐 注专讘讜转 讗诇讗 讘讻讛讗讬 讙讜讜谞讗 讚讛讻讗 讻讬讜谉 砖讞专诐 讝讛 讛讬讛 讘诇讗 专砖讜转 讛拽讘"讛 讻讚诇拽诪谉 砖讗诪专 诇讬讛 讛拽讘"讛 讗转讛 讙专诪转 讻讜' 讛讬讛 诇讱 诇讛注诪讬讚 砖讜诪专讬诐 砖讬驻拽讞讜 讘讚讘专讬诐 砖诇讗 讬注讘专讜 注诇 讛讞专诐 讜讝讛 砖讗诪专 讛讻转讜讘 讜讬诪注诇讜 讘谞讬 讬砖专讗诇 诪注诇 讘讞专诐 讜讬拽讞 注讻谉 讙讜' 讚讘讝讛 诪注诇讜 讘谞讬 讬砖专讗诇 注诇 砖诇拽讞 注讻谉 砖讛讬讛 诇讛诐 诇注砖讜转 砖诪讬专讛 讟讜讘讛 砖诇讗 讬讘讗 注讻谉 诇讬讚讬 讻讱 讜讝讛 砖讻转讜讘 讜讬讞专 讗祝 讛' 讘讘谞讬 讬砖专讗诇 讜讚讜"拽:





诪讛专"诐

讘转讜住' 讚"讛 讻讝讗转 讜讻讝讗转 讛讗 专诇讗 诪专讘讬 讞专诪讬诐 讛专讘讛 讜讻讜' 专"诇 讚诇诪讚专砖 讛讻讬 讻讝讗转 讛讜讬 砖谞讬诐 讚诪砖诪注 讻讗砖专 注砖讬转讬 注转讛 注砖讬转讬 讙"讻 讻讘专 讛专讬 砖谞讬诐 讜讻讝讗转 讛讜讬 讚' 讜拽"诇:


讚"讛 诪诇诪讚 砖诇讗 注谞砖 注诇 讛谞住转专讜转 讜讻讜' 讜拽砖讛 讚讘诇讗讜 谞拽讜讚讛 讚注' 诇讗 讛讬讬转讬 讬讻讜诇 诇讜诪专 讻谉 讻谉 谞"诇 诇讛讙讬讛 讛讙诐 砖讬砖 诇讬讬砖讘 讛转讜住' 诪"诪 注讚讬祝 讟驻讬 诇讛讙讬讛 讻讬 诇讗 讻讱 讛讜讗 诇砖讜谉 讛专讙讬诇:


讘讗"讚 讚讗"讻 诇讗 谞讻转讜讘 讗诇讗 讛谞住转专讜转 讜讛谞讙诇讜转 讜讻讜' 讜讗谞讬 讗讜诪专 砖讗讬谉 诇讞砖讜讚 讗转 专砖"讬 讙讚讜诇 讛诪驻专砖讬诐 砖讬驻讜诇 讘讝讛 讜诇讗 讬专讙讬砖 讘拽讜砖讬讗 讻讝讜 讜注讜讚 讛诇讗 专砖"讬 讘注爪诪讜 讻转讘 讜诪讬讛讜 讗讬 讛讜讛 讻转讘 讛讻讬 讛讜讛 诪砖诪注 讚讗祝 拽讜讚诐 砖注讘专讜 谞诪讬 诇讛讻讬 驻诇讙讬谞讛讜 讜谞拽讜讚 讜讻讜' 讛专讬 砖诪讝讛 砖诇讗 谞讻转讘 诇谞讜 讜诇讘谞讬谞讜 讜诇诪注诇讛 谞诇诪讚 砖拽讜讚诐 砖注讘专讜 讛讬专讚谉 诇讗 讛讜讬 讛谞住转专讜转 诇谞讜 讜诇讘谞讬谞讜 讗诇讗 诇讛' 诇讘讚讜 讜讗讬讱 驻讬专砖 专砖"讬 讗讞专 讝讛 诪讬讚 讚谞拽讜讚讛 讚注' 诇讞诇拽 讘讗转讛 讚诇讗 转讬诪讗 诪注转讛 讜注讚 注讜诇诐 讜讻讜' 讗诇讗 讛讗诪转 讚专砖"讬 住"诇 讚讙诐 注转讛 诇讗讞专 砖注讘专讜 讛讬专讚谉 砖谞注谞砖讬诐 讙诐 注诇 讛谞住转专讜转 诪"诪 讬砖 讞讬诇讜拽 讘讬谉 谞讙诇讜转 诇谞住转专讜转 讚谞讙诇讜转 讛谉 诇谞讜 讜诇讘谞讬谞讜 诇讘讚 讜讛谞住转专讜转 讛诐 诇讛' 讗诇讛讬谞讜 讜讙诐 诇谞讜 讜诇讘谞讬谞讜 讜讻谉 讚讬讬拽 诇讬砖谞讗 讚专砖"讬 砖讻转讘 砖讗祝 讗谞讜 谞注谞砖讬诐 注诇讬讛诐 专"诇 砖讗祝 讛谉 诇讛' 讗诇讛讬谞讜 诪"诪 讗祝 讗谞讜 谞注谞砖讬诐 注诇讬讛谉 讜讻谉 讘住诪讜讱 讻转讘 讗讘诇 诪讻讗谉 讜讗讬诇讱 讛诐 讗祝 诇谞讜 讜诇讘谞讬谞讜 (讗讬谞讜 讻转讜讘) 讜住"诇 诇专砖"讬 讚讛谞讬拽讜讚 诪专诪讝 讚诇谞讜 讜诇讘谞讬谞讜 讗讬谞讜 讻转讬讘 讘诪拽讜诪讜 诪诪砖 讗诇讗 砖讬讬讱 讙"讻 诇诪注诇讛 讜讛讜讛 讻讗诇讜 讻转讬讘 转专转讬 讝讬诪谞讬 讜讛"驻 讛谞住转专讜转 诇讛' 讗诇讛讬谞讜 讜诇谞讜 讜诇讘谞讬谞讜 讜讛谞讙诇讜转 诇谞讜 讜诇讘谞讬谞讜 诇讘讚 讜讗讬 讛讜讛 讻转讘 讙"讻 诇谞讜 讜诇讘谞讬谞讜 诇诪注诇讛 讘驻讬专讜砖 讛"讗 讚讻谉 讛讬讛 讛诪讚讛 诪注讜诇诐 讗祝 拽讜讚诐 砖注讘专讜 讛讬专讚谉 诇讛讻讬 讻转讜讘 诇诪讟讛 讜诇讗 诇诪注诇讛 专拽 砖谞拽讜讚 诇讛讜专讜转 砖讘讛谞住转专讜转 诇讗 讛讬讛 讛诪讚讛 讻谉 诇注讜诇诐 讜诇讻讱 诇讗 讻转讬讘 诇谞讜 讜诇讘谞讬谞讜 诇诪注诇讛 诇驻讬 砖讛讬讛 讝诪谉 砖诇讗 讛讬讛 讛谞住转专讜转 讙诐 诇谞讜 讜诇讘谞讬谞讜 讗诇讗 诇讛' 讗诇讛讬谞讜 诇讘讚 讗讘诇 讛谞讙诇讜转 讛谉 诇谞讜 讜诇讘谞讬谞讜 诇讘讚 诇注讜诇诐 诇讻讱 谞讻转讘 诇谞讜 讜诇讘谞讬谞讜 讗讞专讬 讜讛谞讙诇讜转 讗诇讗 砖谞拽讜讚 诇讛讜专讜转 砖砖讬讬讱 讙"讻 诇诪注诇讛 讜讛砖转讗 讗讬 诇讗 谞谞拽讚 讛注' 讛"讗 诇注讜诇诐 讗讬诪讗 讚讛诪讚讛 讛讬转讛 谞讜讛讙转 讻讱 讗祝 拽讜讚诐 砖注讘专讜 讛讬专讚谉 讛谞住转专讜转 诇讛' 讗诇讛讬谞讜 讜讙诐 诇谞讜 讜诇讘谞讬谞讜 讜讛讗 讚诇讗 谞讻转讘 诇谞讜 讜诇讘谞讬谞讜 诇诪注诇讛 讙讘讬 谞住转专讜转 讚讗讬 讛讜讛 讻转讬讘 讛讻讬 讛谞住转专讜转 诇讛' 讗诇讛讬谞讜 诇谞讜 讜诇讘谞讬谞讜 讜讛谞讙诇讜转 讜转讜 诇讗 诪砖诪注 砖谞诐 讛谞讙诇讜转 讛谉 讻诪讜 讛谞住转专讜转 砖讛谉 讙"讻 诇讛' 讗诇讛讬谞讜 注诐 诇谞讜 讜诇讘谞讬谞讜 诇讻讱 谞讻转讘 诇谞讜 讜诇讘谞讬谞讜 诇诪讟讛 讗讞专 讛谞讙诇讜转 诇讛讜专讜转 砖讝讛 诪拽讜诪讛 讛诪讜讞诇讟 砖讛谞讙诇讜转 讛谉 诇谞讜 讜诇讘谞讬谞讜 诇讘讚 专拽 砖讛谞讬拽讜讚 诪讜讚讛 砖砖讬讬讱 讙"讻 诇诪注诇讛 讙讘讬 讛谞住转专讜转 诇专诪讝 砖讛谉 诇讛' 讗诇讛讬谞讜 讜讙诐 诇谞讜 讜诇讘谞讬谞讜 诪讗讬 讗诪专转 讗"讻 谞讻转讜讘 讘驻讬' 诇谞讜 讜诇讘谞讬谞讜 诇诪注诇讛 讗讞专 讛谞住转专讜转 诇讛' 讗诇讛讬谞讜 诇讛讜专讜转 讛谞住转专讜转 讛谉 诇讛' 讗诇讛讬谞讜 讜诇谞讜 讜诇讘谞讬谞讜 讜讛讚专 谞讻转讘 讝讬诪谞讗 讗讞专讬转讗 诇谞讜 讜诇讘谞讬谞讜 讗讞专 讜讛谞讙诇讜转 诇讛讜专讜转 砖讛谞讙诇讜转 讛谉 诇谞讜 讜诇讘谞讬谞讜 诇讘讚 讜诇讗 讗爪讟专讬讱 砖讜诐 谞拽讜讚 讝讛 讗讬谉 拽讜砖讬讗 讻诇诇 讚讛转讜专讛 诇讗 专爪讛 诇讻转讜讘 砖讜诐 讬转讜专 讜讻转讘讛 诇谞讜 讜诇讘谞讬谞讜 驻注诐 讗讞转 诇诪讟讛 讜谞拽讚讛 讗讜转讜 诇讛讜专讜转 砖诇诪讟讛 讛讜讗 诪拽讜诪讜 讛诪讜讞诇讟 讜砖讬讬讱 讙"讻 诇诪注诇讛 讜讛讜讬 讻讗诇讜 谞讻转讘 讘' 驻注诪讬诐 诇诪注诇讛 讜诇诪讟讛 讗讘诇 诪注讜诇诐 讛讜讛 讗诪讬谞讗 讚讛诪讚讛 讛讝讗转 讛讬转讛 谞讜讛讙转 讻讱 讗祝 拽讜讚诐 砖注讘专讜 讛讬专讚谉 砖讛讬讜 讛谞住转专讜转 诇讛' 讗诇讛讬谞讜 讜讙诐 诇谞讜 讜诇讘谞讬谞讜 诇讻讱 谞谞拽讚讛 讙诐 讻谉 讛注' 讚注讚 注讜诇诐 诇讛讜专讜转 砖讛谞拽讜讚 砖讘诇谞讜 讜诇讘谞讬谞讜 讘讗 诇讛讜专讜转 砖诇讗 讛讬转讛 讛诪讚讛 讝讜 诇注讜诇诐 讻"讗 诇讗讞专 砖注讘专讜 讛讬专讚谉 讜诇注谞讬谉 讝讛 转讛讗 讛谞讬拽讜讚 谞讚专砖 讜诇讗 诇诇诪讜讚 注诇 讛谞讙诇讜转 讻讬 讗诐 注诇 讛谞住转专讜转 砖诇讗 讛讬讜 讻讱 诇注讜诇诐 讜讝讛 专"诇 专砖"讬 讘诪"砖 讜谞拽讜讚转 讛注' 砖讘注讚 诇讞诇拽 讘讗转讛 讚诇讗 转讬诪讗 诪注讜诇诐 讜注讚 注讜诇诐 讜讝讛 谞专讗讛 诇讬 讘专讜专 讘驻讬专讜砖 讚讘专讬 专砖"讬 讜注转讛 讗讬谉 诪拽讜诐 讻诇诇 诇拽讜砖讬讜转 讛转讜住' 讜讚讘专讬 专砖"讬 谞讻讜谞讬诐:





讞讻诪转 砖诇诪讛

讙诪' 转谉 诇讜 转讜讚讛 讜讛讬驻讟专 诪讬讚 讜讬注谉 注讻谉 讜讙讜' 讗诇讛讬 讬砖专讗诇 讜讙讜' 讻讝讗转 讜讻讝讗转 注砖讬转讬 讗诪专 专讘 讗砖讬 讻讜' 讻爪"诇:


专砖"讬 讘讚"讛 讗诪专 诇讜 注讻谉 讛住"讚:


讘讚"讛 讜讛专讬 讻讘专 讻讜' 讬谞讛讜讙 诇注讜诇诐 讚诇诪讛 讬驻住讜拽 讻爪"诇 讜讛住"讚:


转讜住' 讘讚"讛 诪诇诪讚 砖诇讗 注谞砖 讻讜' 讗转 讛砖诐 讗诪专 诇讬讛 专讘讬 谞讞诪讬讛 讛讚"讗:





专砖"砖

讘诪砖谞讛 讗讜诪专讬诐 诇讜 讛转讜讚讛 (专"诇 注诇 讻诇 注讘讬专讜转 砖注讘专 诪讬诪讬讜) 讻讜' 砖讻谉 诪爪讬谞讜 讘注讻谉 讻讜' 讜讻讝讗转 讻讜' (专"诇 砖讻谉 讙诐 注讻谉 讛转讜讚讛 讙诐 注诇 诪注讬诇转讜 讘讞专诪讬诐 讗讞专讬诐 讜讝讛讜 讗讜诇讬 讻讜讜谞转 专砖"讬 讘诪"砖 讘讙诪专讗 讻讜') 讜讗诐 讗"讬 诇讛转讜讚讜转 (专"诇 砖讗讬谞讜 讝讜讻专 讻诇 讛注讘讬专讜转) 讗"诇 讗诪讜专 (讘住转诐) 转讛讗 讻讜':



讙诪专讗 讗"诇 讬讛讜砖注 讘讙讜专诇 讗转讛 讘讗 注诇讬 讻讜'. 诪砖诪注 讚注"讬 讛讙讜专诇 诇讘讚 (讗驻讬' 讗诐 诇讗 讛讬讛 诪讜讚讛) 专爪讛 诇讛专讙讜 讜讻诪讜 砖讗"诇 讛' 讜讛讬讛 讛谞诇讻讚 讻讜' 讬砖专祝 专拽 砖讘拽砖讛讜 砖讬转讜讚讛 讘讻讚讬 砖讬讚注讜 讛讻诇 砖诪砖驻讟 讛讙讜专诇 讛讜讗 诪讛' 讜砖诪讜 讬讛讬讛 诪讻讜讘讚 讜讙诐 讻讚讬 砖讬讛讬讛 诇讜 讻驻专讛. 讜讚诇讗 讻诪砖"讻 讛专注"讘 砖谞讛专讙 注诇 讬讚讬 讛讜讚讗转讜. 讜讛讜讗 诇拽讞讜 诪驻讬 讛专诪讘"诐 讗讘诇 诇讗 讛砖诇讬诐 讚讘专讬讜 注"砖:





讛讙讛讜转 讬注讘"抓

讙诪' 转谉 诇讜 转讜讚讛 讜讛驻讟专. 谞"讘 讘讗诪转. 讜诇讗 砖拽专 诇讜 讻讬 注讬"讻 谞驻讟专 诪讚讬谉 砖诪讬诐:


砖诐 砖谞讗诪专 讗谞讻讬 讞讟讗转讬 讜讻讝讗转 讜讻讝讗转 注砖讬转讬. 谞"讘 谞专讗讛 讚砖谞讬 讜讜讬"谉 拽讚专讬砖 讗讘诇 注砖讬转讬 诇讙讜驻讬讛. 讜讚讜拽讗 讗讚专"讬 驻专讬讱 诪"讟 诇讗 讗注谞砖 讗讘诇 讗讚专"讗 诇"拽. 讚讗转专讬 转诇转 讙谞讘讗 诇讗 诪拽讟诇:


转讜住' 讚"讛 诪诇诪讚 讻讜' 讻谞讙讚 讬"讗 讗讜转讬讜转. 谞"讘 讚诇讛 讗诇讛讬谞讜:





讘谉 讬讛讜讬讚注

讻旨指诇 讛址讝旨讜止讘值讞址 讗侄转 讬执爪职专讜止 讜旨诪执转职讜址讚旨侄讛 注指诇指讬讜, 诪址注植诇侄讛 注指诇指讬讜 讛址讻旨指转讜旨讘, 讻旨职讗执诇旨讜旨 讻旨执讘旨职讚讜止 诇职讛址拽旨指讚讜止砖讈 讘旨指专讜旨讱职 讛讜旨讗 讘旨执砖讈职谞值讬 注讜止诇指诪执讬诐 (转讛诇讬诐 谞, 讻讙). 讛讚拽讚讜拽讬诐 专讘讜 讘诪讗诪专 讛讝讛 讜讬讚讜注讬诐 讛诐 讜讗讬谉 爪专讬讱 诇驻专砖诐. 讜谞专讗讛 诇讬 讘住"讚 讛讬爪专 谞拽专讗 '诇值讘' 砖谞讗诪专 诇值讘 讻职旨住执讬诇 诇执砖职讉诪止讗诇讜止 (拽讛诇转 讬, 讘) 讝讛 讬爪专 讛专注 讜讻谉 讛讜讗 讗讜诪专 讻执旨讬 讬值爪侄专 诇值讘 讛指讗指讚指诐 专址注 诪执谞职旨注只专指讬讜 (讘专讗砖讬转 讞, 讻讗) 讜讛讝讜讘讞 讬爪专讜 砖讜讘专讜 诇砖谞讬诐 讻诪讜 砖谞讗诪专 诇值讘 谞执砖职讈讘指旨专 (转讛诇讬诐 谞讗, 讬讟) 讜讗诐 转砖讘专 '诇值讘' 诇砖谞讬诐 讬讛讬讜 砖讘专讬讜 '讜讬 讜讬' [32梅2=16] 讜讛讜讗 注谞讬谉 讛讜讚讜讬 砖爪专讬讱 讛讗讚诐 诇讛转讜讚讜转 讜诇讜诪专 讜讬 注诇 讛谞住转专讜转 讜讬 注诇 讛谞讙诇讜转.
讜讝讛讜 砖讗诪专 讻旨指诇 讛址讝旨讜止讘值讞址 讬执爪职专讜止 讛讬讗 讛诇讘 砖砖讜讘专讜 诇砖谞讬 讙讝专讬谉 讜旨诪执转职讜址讚旨侄讛 '注指诇指讬讜' 讚讬讬拽讗 讚讛讬讬谞讜 注诇 诪住驻专 诇"讘 砖讛讜讗 讻讬谞讜讬 诇讬爪专 砖讬讗诪专 讜讚讜讬 讻驻讜诇 讜讬 注诇 讛谞住转专讜转 讜讬 注诇 讛谞讙诇讜转 讛谞讛 讝讛 讻旨职讗执诇旨讜旨 讻旨执讘旨职讚讜止 诇职讛址拽旨指讚讜止砖讈 讘旨指专讜旨讱职 讛讜旨讗 讘旨执砖讈职谞值讬 注讜止诇指诪执讬诐 砖讛诐 注讜诇诐 讛讙诇讜讬 讜注讜诇诐 讛谞住转专 讘讗讜诪专讜 讘' 驻注诪讬诐 讜讬 注诇 讛谞讙诇讜转 讜注诇 讛谞住转专讜转 砖砖谞讬 驻注诪讬诐 讜讬 注讜诇讛 诪住驻专诐 讻讘讜讚 [32] 砖讛讜讗 诪住驻专 诇"讘.
讜讛谞讛 讬讚讜注 砖砖转讬 注讜诇诪讜转 砖讛诐 注讜诇诐 讛讝讛 讛讙诇讜讬 讛讜讗 讘住讜讚 讗讜转 讛"讗 讗讞专讜谞讛 砖诪住驻专讛 讞诪砖讛 讜讛讬讗 讘住讜讚 讻"讛 讻讬 讞诪砖 驻注诪讬诐 讞诪砖讛 讛讜讗 讻"讛 讻谞讜讚注 讜讻谉 注讜诇诐 讛讘讗 讛谞住转专 讛讜讗 讘住讜讚 讗讜转 讛"讗 专讗砖讜谞讛 砖诪住驻专讛 讞诪砖讛 砖讙诐 讛讬讗 讘住讜讚 讻"讛 讻讗诪讜专 讛专讬 注讜诇诐 讛讝讛 讜注讜诇诐 讛讘讗 砖讛诐 讘住讜讚 砖谞讬 讛讛讬谉 砖讛诐 讻"讛 讜讻"讛 讛诪讛 注讜诇讬诐 诪住驻专 讗讜转 谞讜"谉. 讜诇讝讛 讗诪专 '讝止讘值讞址 转旨讜止讚指讛 讬职讻址讘职旨讚指谞职谞执讬' (转讛诇讬诐 谞, 讻讙) 砖谞讻转讘 讘谞讜"谉 讬转讬专讛 诇专诪讜讝 砖讬讻讘讚谞讬 讘砖转讬 注讜诇诪讜转 砖讛诐 注讜诇诐 讛讝讛 讜注讜诇诐 讛讘讗 砖讛诐 住讜讚 讻"讛 讜讻"讛 砖注讜诇讛 诪住驻专 谞讜"谉.
讜讘讗讜驻谉 讗讞专 谞专讗讛 诇讬 讘住"讚 讗讜诪专讜 '讻旨指诇 讛址讝旨讜止讘值讞址 讗侄转 讬执爪职专讜止 讜旨诪执转职讜址讚旨侄讛 注指诇指讬讜' 讜讛讜讗 注诇 驻讬 诪讛 砖讗诪专 专讘讬谞讜 诪讜专谞讜 讛专讘 专讘讬 讞讬讬诐 讜讬讟讗诇 讝"诇 讘砖注专 专讜讞 讛拽讜讚砖 讜讝讛 诇砖讜谞讜: 讚注 讻讬 讙诐 讘讚驻拽 讛讗讚诐 讻诪讜 砖讘讜 谞讜讚注 讜谞讬讻专 转讞诇讜讗讬诐 讛讙讜驻谞讬讬诐 讗诇 讛专讜驻讗讬诐 讛讙讜驻谞讬讬诐, 讻讱 诪讜专讬 讝诇讛"讛 [讝讻专讜谞讜 诇讞讬讬 讛注讜诇诐 讛讘讗] 讛讬讛 诪讻讬专 讘讜 讞讜诇讬 讛谞驻砖 诪诪砖诪砖 讘讚驻拽 讛讗讚诐 讜讛讜讗 讘住讜讚 讻只旨诇指旨诐 讘职旨讞指讻职诪指讛 注指砖执讉讬转指 (转讛诇讬诐 拽讚, 讻讚) 砖讛讞讻诪讛 转转驻砖讟 讘讘讞讬谞转 讛讜讜专讬讚讬诐 讜讛注讜专拽讬诐 砖诇 讛讚诐 讛讞讬讜谞讬 砖讘讗讚诐 砖讛诐 讘讞讬谞转 讛讚驻拽讬诐 讛讚讜驻拽讬诐 讛谞讜讚注讬诐 讜讻讜'.
讜讛谞讛 谞讜讚注 诪讛 砖讗诪专 讘转讬拽讜谞讬谉 (讚祝 拽讞.) 砖讬砖 注砖专讛 诪讬谞讬 讚驻拽讬诐 讜讛诐 拽诪"抓 驻转"讞 爪专"讬 讜讻讜' 讜讘讬讗讜专 讛注谞讬谉 讻讬 讛谞拽讜讚讜转 讛诐 讘讞讻诪讛 讻谞讜讚注 讜讻诇 讗讜转诐 讛讚驻拽讜转 砖讚讜驻拽 讻讜诇诐 讛诐 讘爪讬讜专 谞拽讜讚讜转 讜讻讗砖专 转诪砖砖 讘讬讚讱 注诇 讛讚驻拽 转诪爪讗 诇驻注诪讬诐 砖讛讜讗 讚讜驻拽 谞拽讜讚讛 讗讞转 讜讗讞专 讻讱 讚讜驻拽 谞拽讜讚讛 砖谞讬 讘爪讚讛 讜讝讛讜 住讜讚 谞拽讜讚转 爪专"讬. 讜诇驻注诪讬诐 讚讜驻拽 讗讞转 诇诪注诇讛 讜谞拽讜讚讛 砖谞讬 转讞转讬讛 讜讛讜讗 谞拽讜讚转 砖讘"讗. 讜诇驻注诪讬诐 讚讜驻拽 谞拽讜讚讛 讗讞转 讗专讜讻讛 讜讛砖谞讬转 谞拽讜讚讛 讗讞转 拽讟谞讛 讘诇讘讚 讜讛讜讗 谞拽讜讚转 拽诪"抓, 讜讻谉 注诇 讚专讱 讝讛 讻诇 砖讗专 谞拽讜讚讜转. 讜讝讛 诪讜专讛 讻驻讬 讘讞讬谞转 讛讞讬讜转 讛谞诪砖讱 诇讛 讘注转 讛讛讬讗 讜讻讜' 讜讬砖 讚讜驻拽 讻注讬谉 拽诪"抓 讝讛 讬讜专讛 砖讞讟讗 讘讻转专 讜诇驻注诪讬诐 诪讜专讛 诇讛驻讱 注诇 砖注砖讛 诪爪讜讛 讘讘讞讬谞讛 讛讛讬讗 注讚 讻讗谉 讚讘专讬讜 注讬讬谉 砖诐. 讜讛谞讛 讘讜讚讗讬 注谞讬讬谞讬 讛讚驻拽 讛谞讝讻专 讛谞专讗讬谉 诇专讘讬谞讜 讛讗专"讬 讝"诇 讛讜讗 注诇 讬讚讬 讛讻讜谞讜转 砖讛讜讗 诪讻讜讜谉 讘注转 砖讗讜讞讝 讘讬讚 讛讗讚诐 诇专讗讜转 讘讚驻拽 砖诇讜 砖讗讝 讬专讙讬砖 讘讚驻拽 砖诇讜 爪讬讜专讬谉 砖诇 讛谞拽讜讚讜转 讛谞讝讻专.
讜讗诪专转讬 讘住"讚 诇驻讬 讝讛 诇讻谉 转诪爪讗 拽讜讚诐 讗讜转讬讜转 '讬值爪侄专' 讬砖 讗讜转讬讜转 '拽驻讟' 讜讗诐 转讞诇拽 讗讜转 讟讬"转 诇砖谞讬 讞诇拽讬诐 砖讛诐 讗讜转讬讜转 '讚讛' 讬讛讬讜 讗讜转讬讜转 '讛讚驻拽' 诇专诪讜讝 砖讻诇 诪注砖讛 讛讬爪专 注诐 讛讗讚诐 砖诪讞讟讬讗讜 讛诐 谞讬讻专讬诐 注诇 讬讚讬 讛讚驻拽 讜谞专讙砖讬诐 砖诐 讘讗讜转诐 讛讜讜专讬讚讬诐 讜注讜专拽讬诐 讛讚讜驻拽讬诐 讜谞讜讚注 砖讻诇 讗讜转 讬讜谞拽 讜谞砖驻注 诪讗讜转 砖拽讚诐 讗诇讬讜 讘住讚专 注砖专讬诐志讜砖转讬诐 讗讜转讬讜转 讗诇驻"讗 讘讬转"讗.
讜讘讝讛 驻专砖转讬 讘住"讚 专诪讝 讚讘专讬 讛讘专讬讬转讗 (讻专讬转讜转 讜.) 讛址爪殖旨专执讬 讗值讬谞讜止 讗侄诇指旨讗 砖职讉专指祝 讛址谞旨讜止讟值祝 诪值注植爪值讬 讛址拽职旨讟指祝, 讻诇讜诪专 讛址爪殖旨专执讬 讗讜转讬讜转 '讛址讬旨值爪侄专' 讗值讬谞讜止 讗侄诇指旨讗 砖职讉专指祝 讻讬 讛讜讗 诪转讬讬讞住 诇讗砖 讜砖讜专祝 诇讘讜 砖诇 讗讚诐 讘专讘讜讬 讛转讗讜讛 讜讻诪讜 砖讗诪专 专讘 注诪专诐 讞住讬讚讗 诇讬爪专 讛专注 讞讝讬 讚讗谞转 谞讜专讗 讜讗谞讗 讘砖专讗 (拽讬讚讜砖讬谉 驻讗.). 讜讗诪专 注讜讚 '讛址谞旨讜止讟值祝 诪值注植爪值讬 讛址拽职旨讟指祝' 讛诐 讗讜转讬讜转 '拽讟祝' 讛谞讝讻专 砖讛诐 住诪讜讻讬诐 诇讗讜转讬讜转 '讬值爪侄专' 讘住讚专 讗诇驻讗 讘讬转讗 讜讛诐 讬讜谞拽讬诐 诪讛诐 讻讗诪讜专 讜讗讜转讬讜转 '拽讟祝' 砖讛诐 拽讜讚诐 '讬值爪侄专' 讛诪讛 注讜诇讬诐 诪住驻专 '讛讚驻拽' 讜诪砖诐 谞讜讟祝 讜谞讬讻专 讛讞讟讗 讜讛诪讻砖讜诇 讗砖专 讞讜讟讗 讛讗讚诐 讘讜 讜讛讘谉 讘讚讘专讬诐 讻讬 谞讻讜谉 讛讜讗 讘注讝讛"讬 [讘注讝专转 讛砖诐 讬转讘专讱].
讜注诇 讻谉 讛诪讻讬专 讗转 诪讬谞讬 驻砖注讬讜 讜讞讟讗讬讜 砖驻讙诐 讘讛诐 注诇 讬讚讬 '讛讚驻拽' 讛专诪讜讝 讘讗讜转讬讜转 砖讛诐 诇诪注诇讛 诪讗讜转讬讜转 '讬值爪侄专' 讜诪转讜讜讚讛 注诇讬讛诐 讛专讬 讝讛 讘讜讚讗讬 讛讜讗 讜讚讜讬 砖诇诐 讜诪转讜拽谉 讬注谉 讻讬 讛讜讗 驻讜专讟 讜诪转讜讜讚讛 讘砖驻转讬讜 讻驻讬 诪讛 砖驻讙诐 讜拽诇拽诇 诇诪注诇讛 讘住驻讬专讜转 讜讘砖诪讜转 讛拽讜讚砖. 讜讝讛讜 砖讗诪专 讻旨指诇 讛址讝旨讜止讘值讞址 讗侄转 讬执爪职专讜止 讜旨诪执转职讜址讚旨侄讛 '注指诇指讬讜' 讚讬讬拽讗 专爪讜谞讜 诇讜诪专 诪转讜讜讚讛 注诇 驻讙诐 砖注砖讛 诇诪注诇讛 讻讗砖专 讬讙讬讚 诇讜 讛讚驻拽 砖讛讜讗 诇诪注诇讛 诪谉 讬爪专 讛专讬 讝讛 讻讗诇讜 讻讘讚讜 诇讛拽讚讜砖 讘专讜讱 讛讜讗 讘注讜诇诐 讛讝讛 讜讘注讜诇诐 讛讘讗 讻讬 讘讝讛 谞讬讻专 讻讘讜讚讜 讬转讘专讱 砖讛讜讗 注讜砖讛 专讜砖诐 诇注谞讬讬谞讬诐 讛注诇讬讜谞讬诐 讘讙讜驻讬诐 讛讙砖诪讬讬诐.



诪执讬 砖讈侄讚旨址注职转旨讜止 砖讈职驻指诇指讛, 诪址注植诇侄讛 注指诇指讬讜 讛址讻旨指转讜旨讘, 讻旨职讗执诇旨讜旨 讛执拽职专执讬讘 讻旨指诇 讛址拽旨指专职讘旨指谞讜止转 讻旨只诇旨指谉 (转讛诇讬诐 谞讗, 讬讟). 谞专讗讛 诇讬 讘住"讚 讻讬 讛注谞讬讜 讛讜讗 诪专讜爪讛 诇驻谞讬 讛拽讚讜砖 讘专讜讱 讛讜讗 诇拽讘诇 诪爪讜转讬讜 讜转驻讬诇讜转讬讜 讬讜转专 诪讻诇 讛爪讚讬拽讬诐 讜诇讻谉 注诐 转驻诇转讜 讜诪爪讜转讜 谞转诇讬诐 讜谞诪砖讻讬诐 讻诪讛 转驻诇讜转 讜诪爪讜转 砖诇 讗讞专讬诐 砖讛诐 讞住专讬诐.
讜讘讝讛 驻专砖转讬 专诪讝 讛讻转讜讘 驻指旨谞指讛 讗侄诇 转职旨驻执诇址旨转 讛指注址专职注指专 讜职诇止讗 讘指讝指讛 讗侄转 转职旨驻执诇指旨转指诐 (转讛诇讬诐 拽讘, 讬讞) 讚拽砖讛 驻转讞 讘诇砖讜谉 讬讞讬讚 讜住讬讬诐 讘诇砖讜谉 专讘讬诐? 讜讻诪讜 砖讻转讘 讛专讬"祝 讝"诇 讻讗谉. 讜讘讝讛 谞讬讞讗 '驻指旨谞指讛 讗侄诇 转职旨驻执诇址旨转 讛指注址专职注指专' 讝讛 讛注谞讬讜 讜讛砖驻诇 讜注诇 讬讚讬 讻讱 '诇止讗 讘指讝指讛 讗侄转 转职旨驻执诇指旨转指诐' 砖诇 讗讞专讬诐 讛谞转诇讬诐 注诐 转驻诇转讜 砖诇 讝讛 讜诇讝讛 讗诪专 '讻旨职讗执诇旨讜旨 讛执拽职专执讬讘 讻旨指诇 讛址拽旨指专职讘旨指谞讜止转 讻旨只诇旨指诐' 讻诇讜诪专 拽专讘谞讜转 砖诇 讗讞专讬诐 砖讛诐 谞转诇讬诐 讘讜.



讘旨职讘址拽旨指砖讈指讛 诪执诪旨职讱指, 讗址诇 转旨讜止爪执讬讗 诇址注址讝 注址诇 讛址讙旨讜止专指诇讜止转, 砖讈侄注植转执讬讚指讛 讗侄专侄抓 讬执砖讉职专指讗值诇 砖讈侄转旨值讞指诇值拽 讘旨职讙讜止专指诇 (讬讛讜砖注 讝, 讬讗). 讬砖 诇讛拽砖讜转 讗诐 讻谉 诇诪讛 讗诪专 诇讜 '砖执讉讬诐 谞指讗 讻指讘讜止讚 诇址讛殖' 讗直诇止拽值讬 讬执砖职讉专指讗值诇' (讬讛讜砖注 讝, 讬讟)? 讜谞专讗讛 诇讬 讘住"讚 诪讗讞专 讚讛拽讚讜砖 讘专讜讱 讛讜讗 讗诪专 砖转转讞诇拽 讛讗专抓 讘讙讜专诇 讗诐 讬讜爪讬讗 诇注讝 注诇 讛讙讜专诇讜转 讛专讬 讝讛 谞讜讙注 讘讻讘讜讚讜 讬转讘专讱 砖爪讜讛 注诇 讛讙讜专诇讜转. 讜注讜讚 砖爪讜讛 诇讬讚注 注谞讬谉 讝讛 注爪诪讜 注诇 驻讬 讛讙讜专诇 砖讗诪专 诇讜 诇讬讛讜砖注 讛驻诇 讙讜专诇讜转.
讜注讜讚 谞专讗讛 诇讬 砖讗诪专 诇讜 '砖执讉讬诐 谞指讗 讻指讘讜止讚 诇址讛殖' 讗直诇止拽值讬 讬执砖职讉专指讗值诇' 讚讗讬转讗 讘讬诇拽讜讟 讘砖诐 驻专拽讬 专讘讬 讗诇讬注讝专 (讬诇拽讜讟 砖诪注讜谞讬 注诇 谞"讱 讬讞, 讙) 专讗讛 讬讛讜砖注 讘砖转讬诐志注砖专讛 讗讘谞讬诐 讘讞砖谉 讗砖专 注诇 讻讛谉 讙讚讜诇 砖讛诐 讻谞讙讚 砖转讬诐志注砖专讛 砖讘讟讬诐 讜讻诇 砖讘讟 讜砖讘讟 砖讛讬讛 注讜砖讛 讚讘专 砖诇 爪讚拽讛 讛讬讛 讗讘谞讜 诪讝讛讬专 讗讜专讛 讜讗诐 注砖讛 讚讘专 注讘讬专讛 讛讬转讛 诪讻讛讛 讗讜专讛 讜专讗讛 砖讛讬转讛 讗讘谞讜 砖诇 讬讛讜讚讛 诪讻讛讛 讗讜专讛 讜讬讚注 砖砖讘讟 讬讛讜讚讛 诪注诇 讘讞专诐 讜讛驻讬诇讜 讙讜专诇讜转 讘讬谞讬讛诐 讜谞诇讻讚 注讻谉 注讚 讻讗谉 诇砖讜谞讜.
讜讻讗谉 讗诪专 诇讜 讬讛讜砖注 '砖执讉讬诐 谞指讗 讻指讘讜止讚 诇址讛殖' 讗直诇止拽值讬 讬执砖职讉专指讗值诇' 讻讬 讻讬讜谉 砖讛讬转讛 讗讘谞讜 砖诇 讬讛讜讚讛 诪讻讛讛 讗讜专讛 讛讬转讛 拽砖讛 注诇讬讛诐 讻讛讜讬 讗讘谉 讝讜 讬讜转专 诪砖讗专 讗讘谞讬诐 讻讬 砖诪讜 讬转讘专讱 讛讬讛 讻转讜讘 讻讜诇讜 讘砖诐 讬讛讜讚讛 讜讗讜转讬讜转 讗诇讜 讗砖专 讞拽讜拽讬诐 注诇 讛讗讘谉 讛讬讛 诪讻讛讛 讗讜专诐 讻诇 注讜讚 砖诇讗 讛讜讚讛 注讻谉 讜诇讻谉 讗诪专 诇讜 '砖执讉讬诐 谞指讗 讻指讘讜止讚 诇址讛殖' 讗直诇止拽值讬 讬执砖职讉专指讗值诇' 讛讜讗 砖诐 讛讜讬志讛 讘专讜讱 讛讜讗 砖讻转讜讘 注诇 讗讘谉 砖讘讟讱 砖注转讛 讗讜专诐 讻讛讛. 讙诐 讗诪专 诇讜 讻诪讜 砖讝拽谞讱 讬讛讜讚讛 拽讬讚砖 砖诐 砖诪讬诐 讘讙诇讜讬 讘讛讜讚讗转讜 砖讗诪专 '爪指讚职拽指讛 诪执诪侄旨谞执旨讬' (讘专讗砖讬转 诇讞, 讻讜) 讚诇讻讱 讝讻讛 讜谞拽专讗 讻讜诇讜 注诇 砖诪讜 砖诇 讛拽讚讜砖 讘专讜讱 讛讜讗 讻谉 讗转讛 转谉 转讜讚讛 讜拽讚砖 砖诐 砖诪讬诐 讘讙诇讜讬.



"讜职转侄谉 诇讜止 转讜止讚指讛", 讗指诪址专 专址讘执讬谞指讗: 砖讈职讞讜旨讚值讬 砖讈址讞植讚值讬讛旨 讘旨职诪执讬诇值讬 (讬讛讜砖注 讝, 讬讗). 谞专讗讛 诇讬 讘住"讚 讻驻诇 讛诇砖讜谉 砖讗诪专 '砖讈职讞讜旨讚值讬 砖讈址讞植讚值讬讛旨' 讚诪讗讞专 砖专讗讛 砖讬砖 诇讜 讞诪讜讚 诪诪讜谉 讻诇 讻讱 注诇 讻谉 砖讞讚讜 砖谞讬 砖讜讞讚讜转 讛讗讞讚 诇驻讟专讜 诪谉 讛注讜谞砖 讜讛砖谞讬 砖诇讗 讬砖诇诐 诪诪讜谉 讛讞专诐 讗诇讗 讬讛讬讛 诇讜 讻诪讜 砖驻讬专砖 诪讛专砖"讗 讝"诇.



诪职诇址诪旨值讚, 砖讈侄诪旨指注址诇 注指讻指谉 讘旨执砖讈职诇止砖讈指讛 讞植专指诪执讬诐, 砖讈职谞址讬执诐 讘旨执讬诪值讬 诪止砖讈侄讛, 讜职讗侄讞指讚 讘旨执讬诪值讬 讬职讛讜止砖讈只注址 (讬讛讜砖注 讝, 讬讗) (讚讘专讬诐 讻讟, 讻讞). 讬砖 诇讛拽砖讜转 诇驻讬 讚讘专讬 专讘讜转讬谞讜 讝"诇 讘驻专拽讬 专讘讬 讗诇讬注讝专 砖讛讘讗谞讜 诇注讬诇 讚讛讬讛 诇讛诐 住讬诪谉 讙讚讜诇 讘讗讘谞讬诐 砖诇 砖转讬诐志注砖专讛 砖讘讟讬诐 砖讗诐 注砖讛 讗讜转讜 讛砖讘讟 注讘讬专讛 讗讝 讗讜专 讗讘谞讜 讻讛讛 讜诪讻讞 讚讘专 讝讛 讛专讙讬砖 讬讛讜砖注 讚砖讘讟 讬讛讜讚讛 诪注诇 讘讞专诐 讜诇讻讱 讛讟讬诇讜 讙讜专诇讜转 讜谞诇讻讚 注讻谉, 讗诐 讻谉 拽砖讗 讗诪讗讬 诇讗 讛专讙讬砖讜 讘讬诪讬 诪砖讛 专讘讬谞讜 注"讛 讘讗讜转诐 砖谞讬 讞专诪讬诐 砖诪注诇 注讻谉 诪讻讞 讗讘谉 砖诇 砖讘讟 讬讛讜讚讛 砖讗讜专讜 讻讛讛?
讜谞专讗讛 诇讬 讘住"讚 讚诇讗 讛讬转讛 谞注砖讬转 住讙讜诇讛 讝讜 砖讬讻讛讛 讗讜专 讗讘谉 讛砖讘讟 讗驻讬诇讜 讘注讘讜专 讞讟讗 讗讚诐 讗讞讚 诇讘讚讜 讗诇讗 专拽 讗讞专 砖注讘专讜 讛讬专讚谉 讚讗讝 谞转讞讬讬讘讜 讘注专讘讜转, 讗讘诇 讘讬诪讬 诪砖讛 专讘讬谞讜 注"讛 砖注讚讬讬谉 诇讗 谞转讞讬讬讘讜 讘注专讘讜转 诇讗 讛讬讛 讻讛讛 讗讜专 讛讗讘谉 砖讛讬讗 砖诇 讛砖讘讟 讻讜诇讜 讘注讘讜专 讞讟讗 讗讚诐 讗讞讚 诪谉 讛砖讘讟.
讜讛谞讛 诇驻讬 讚讘专讬 讛诪讗诪专 讛谞讝讻专 讬砖 诇转专抓 讘住"讚 拽讜砖讬讗 讙讚讜诇讛 讜注爪讜诪讛 砖谞转讞讘讟讜 讘讛 讛专讗砖谞讬诐 讜讛讗讞专讜谞讬诐 讜讛讜讗 诪讛 砖讻转讘 讛讙讗讜谉 讞讬讚"讗 讝"诇 讘驻转讞 注讬谞讬诐 讜讝讛 诇砖讜谞讜: 讘诪讗诪专 讛讝讛 讛拽讜砖讬讗 诪驻讜专住诪转 讚讛讗 讗诪专讬谞谉 讘驻专拽 砖讘讜注转 讛讚讬讬谞讬诐 (砖讘讜注讜转 诇讟.) 讚讬砖专讗诇 注专讘讬诐 讝讛 诇讝讛 讚讜拽讗 讻砖讬砖 讘讬讚诐 诇诪讞讜转 讗讘诇 讗讬谉 讘讬讚诐 诇诪讞讜转 驻讟讜专讬诐, 讜讗讬讱 讗诪专讬谞谉 讚诇专讘讬 讬讛讜讚讛 诪砖注讘专讜 讛讬专讚谉 谞转讞讬讬讘讜 讗祝 注诇 讛谞住转专讜转 讜讛诇讗 讗驻讬诇讜 注诇 讛谞讙诇讜转 讻砖讗讬谉 讘讬讚诐 诇诪讞讜转 驻讟讜专讬谉, 拽诇 讜讞讜诪专 谞住转专讜转 讚砖讜诐 讗讚诐 诇讗 讬讚注! 讜讻讬爪讚 讬转讞讬讬讘讜? 讜讙诐 诇专讘讬 谞讞诪讬讛 谞讛讬 讚讗讬谞讜 诪注谞讬砖 注诇 讛谞住转专讜转 讗讘诇 诇讚讬讚讬讛 讻砖讬讚注讜 讗砖转讜 讜讘谞讬讜 讞讬讬讘讬谉 讛讻诇, 讜讛诇讗 讬砖专讗诇 诇讗 讬讚注讜 讜讗讬讱 讬诪讞讜? 注讚 讻讗谉 注讬讬谉 砖诐.
讜诇驻讬 讚讘专讬 讛诪讚专砖 讛谞讝讻专 砖讛讬讛 住讙讜诇讛 讘讗讘谞讬诐 砖讘讞讜砖谉 砖讻诇 砖讬砖 讚讘专 注讘讬专讛 讘讗讞讚 诪谉 讛砖讘讟 转讛讬讛 讗讘谞讜 砖诇 讗讜转讜 讛砖讘讟 讗讜专讛 诪讻讛讛 诪转讜专抓 砖驻讬专, 讻讬 讻讗砖专 注砖讛 注讻谉 讚讘专 注讘讬专讛 诪讜讻专讞 讚讗讘谉 砖诇 砖讘讟讜 讗讜专讛 讻讛讛 讜讚讘专 讝讛 讻诇 讬砖专讗诇 专讜讗讬谉 讗讜转讜 讗诐 讻谉 谞讜讚注 诇讛诐 砖讬砖 注讘讬专讛 讘讬讚 讗讜转讜 讛砖讘讟 讗讜 讘讬讚 讗讞讚 诪谉 讛砖讘讟 讜讛讬讛 诇诪讞讜转 讘讬讚 讘谞讬 讛砖讘讟 讜诇讜诪专 诇讛诐 砖讬讞拽专讜 讜讬讚专砖讜 注讚 砖讬讘专专讜 讛讚讘专 讛讝讛 讘讬讚 诪讬 讛专注讛 讜诪讛 讛讬讗 讜讛讬讛 诪转讙诇讛 讛讚讘专 讜诇讻讱 谞注谞砖讜.
讜谞专讗讛 诇专诪讜讝 讘讚讘专讬 注讻谉 砖讗诪专 讗指诪职谞指讛 讗指谞止讻执讬 讞指讟指讗转执讬 诇址讛殖' (讬讛讜砖注 讝, 讻) 砖专诪讝 讘讗讜转讬讜转 '讗指诪职谞指讛' 注诇 讞讟讗讜 砖讞讟讗 讘讬诪讬 诪砖讛 讜讗讛专谉 讻讬 '讗指诪职谞指讛' 讛讜讗 专讗砖 讜住讜祝 砖诐 诪砖讛 讜专讗砖 讜住讜祝 砖诐 讗讛专谉 讜诇讻谉 讻转讬讘 讜职讗值专址砖职讉转执旨讬讱职 诇执讬 讘侄旨讗直诪讜旨谞指讛 讜职讬指讚址注址转职旨 讗侄转 讛殖' (讛讜砖注 讘, 讻讘) 讻讬 讛拽讚讜砖 讘专讜讱 讛讜讗 讻讘讬讻讜诇 谞讝讚讜讜讙 注诐 讬砖专讗诇 注诇 讬讚讬 诪砖讛 讜讗讛专谉 砖专诪讜讝讬诐 讘讗讜转讬讜转 '讗指诪职谞指讛' 讜讻诪讜 砖谞讗诪专 谞指讞执讬转指 讻址爪止旨讗谉 注址诪侄旨讱指 讘职旨讬址讚 诪止砖侄讈讛 讜职讗址讛植专止谉 (转讛诇讬诐 注讝, 讻讗).





注专讜讱 诇谞专

讘诪转谞讬转谉 讜诪谞讬讬谉 砖讻讬驻专 诇讜 讜讬讚讜讬讜: 讗"诇 讚诪谞"诇 讗砖 讚讛讜讬讚讜讬 诪讻驻专转 讚诇诪讗 讛诪讬转讛 讚讜拽讗 讛讬转讛 诪讻驻专转 讜讛讗 讚讘讬拽砖 诪诪谞讜 诇讗 讛讬讛 讗诇讗 砖诇讗 诇讛讜爪讬讗 诇注讝 注诇 讛讙讜专诇讜转 讻讚讗诪专讬谞谉 讘讙诪专讗 讚讬"诇 讻讬讜谉 讚注讻"驻 讘注讻谉 讛讬讛 诪讬转讛 注诐 讜讬讚讜讬 讗"讻 讗讬谉 诇谞讜 诇诪讬诇祝 讗诇讗 砖讬讻驻专 诪讬转讛 注诐 讜讬讚讜讬:



讘讙诪专讗 砖谞讗诪专 讗谞讻讬 讞讟讗转讬 讜讻讝讗转 讜讻讝讗转 注砖讬转讬: 驻讬' 讻诇 讗' 诪讛谞讬 转讬讘讜转 诪砖诪注 讗' 讚讗谞讻讬 诇讞讜讚 讙"讻 讛讜讚讗讛 讛讜讗 讻讬讜谉 讚讛讙讜专诇 诇讗 讛讬讛 专拽 诇诪注谉 讚注转 讗转 讛讞讜讟讗. 讜讛讗 讚诪拽砖讜 讛转讜住' 讛讗 讚诇讗 诪专讘讬谞谉 讞专诪讬诐 讛专讘讛 讛讬讬谞讜 诇诪"讚 诇注讬诇 讻讛谞讛 讜讻讛谞讛 讻"讚 讜讗"讻 讛"谞 谞讬诪讗 注砖讬转讬 讗' 讻讝讗转 讗' 讛专讬 讘' 讜讻讝讗转 讘' 讛专讬 讚' 讝讛 诇诪"讚 讛专讗砖讜谉 讚讙' 讞专诪讬诐 讛讬讜 讜诇诪"讚 讚讛' 讛讬讜 谞专讘讬 讟' 讻讛"讙 讜讗讛讗 转讬专爪讜 诇驻讬 砖诇讗 讛讬讜 讻"讻 诪诇讞诪讜转 讘诪讚讘专 讗讘诇 讘' 讛讬讜 诇专' 讞谞讬谞讗 讜讚' 诇专' 讬讜讞谞谉 讻诪砖"讻 讛专"谉 讻谉 谞诇注"讚 驻讬' 讛讙诪专讗 讜转讜住' 讜讝讛讜 讚诇讗 讻诪讛专砖"讗 讘讞"讗:



诪诇诪讚 砖诇讗 注谞砖 注诇 讛谞住转专讜转 注讚 砖注讘专讜 讬砖专讗诇 讗转 讛讬专讚谉: 讛拽砖讛 讛专"谉 诪谞"诇 诇诪注讟 拽讜讚诐 注讘讬专转 讛讬专讚谉 讚诇诪讗 讗驻讻讗 诇讗讞专 砖注讘专讜 诇讗 谞注谞砖讜 注讜讚 注"砖 诪讛 砖转讬专抓 讜注讜讚 讬"诇 讚诪讜讻讞 讻谉 诪讛讱 讚注讻谉 讚讗诇"讻 诇诪讛 诇讗 谞注谞砖 注讚 讛砖转讗 讜注讜讚 讗转讬 砖驻讬专 诇驻讬 住讘专转 专砖"讬 讚讚讜拽讗 诪砖注讛 砖谞注砖讜 注专讘讬诐 讝讛 诇讝讛 砖讬讬讱 诇注谞砖谉 注诇 讛谞住转专讜转 讚诇诪讛 讬注谞砖讜 注诇 讚讘专 砖诇讗 讛讬讛 讘讬讚诐 诇诪讞讜转:



讘专砖"讬 讚"讛 注讚 砖注讘专讜 讗转 讛讬专讚谉. 讜砖诪注讜 讜拽讘诇讜 注诇讬讛诐: 讜讘讝讛 讗"砖 诇诪讛 诇讗 谞注谞砖讜 转讬讻祝 讘注讘专诐 讗转 讛讬专讚谉 讻砖爪专讜 讗转 讬专讬讞讜 讚讛讗 讘讗讜转讜 驻注诐 注讚讬讬谉 诇讗 注诪讚讜 注诇 讛专 讙专讬讝讬诐 讚讬专讬讞讜 讛讬讛 住诪讜讱 诇讬专讚谉 讻谞专讗讛 诪讛讻转讜讘讬诐 讜讛专 讙专讬讝讬诐 专讞讜拽 砖砖讬诐 诪讬诇 讻讚讗诪专讬谞谉 诇拽诪谉 (讚祝 诪"讚) 讗讘诇 讝讛 讗"诇 讚诇讗 谞注谞砖讜 专拽 注诇 讗讜转谉 讛谞住转专讜转 砖谞注砖讜 讗讞专 砖谞注砖讜 注专讘讬诐 讝诇"讝 讘讛专 讙专讬讝讬诐 讚讗"讻 讙诐 讗诪注砖讛 讚讬专讬讞讜 诇讗 诇讬注谞砖讜 讚讛讬讛 讙"讻 拽讜讚诐 讛专 讙专讬讝讬诐 讻讚讻转讘谞讜. 讜讘讝讛 讗"砖 诪讛 讚讗诪专讬谞谉 诇拽诪谉 (砖诐) 讚专砖 专' 砖讬诇讗 讗诪专 诇讜 讛拽讘"讛 砖诇讱 拽砖讛 诪砖诇讛诐 讗谞讬 讗诪专转讬 讜讛讬讛 讘注讘专讻诐 讻讜' 讚讗讬讱 砖讬讬讱 拽砖讛 诪砖诇讛诐 讘讚讘专讬诐 砖讗讬谉 诇讛诐 砖讬讬讻讜转 诇讛讚讚讬 讜讙诐 诇诪讛 诇讗 讛讜讻讬讞 诇讜 讛诪诇讗讱 讙"讻 讞讟讗 讝讛 讘讬专讬讞讜 讻砖讗诪专 诇讜 讗诪砖 讘讟诇转诐 讻讜' 讗诐 讙讚讜诇 讻"讻. 讗讻谉 诇驻讬 讛谞"诇 讬"诇 讚注讻谉 讙"讻 讬讚注 讚诪砖注讘专讜 讗转 讛讬专讚谉 谞注谞砖讬诐 注诇 讛谞讙诇讜转 讜讛谞住转专讜转 讜诇讻谉 诪谉 讛讚讬谉 讛讬讛 诇讜 诇讬专讗讜转 诇诪注讜诇 讘讞专诐 讻讬讜谉 砖讬讚注 砖讘讜讚讗讬 讬讜讚注 讛讚讘专 讜讬讙专讜诐 专注讛 诇注爪诪讜 讗讻谉 讟注讛 讻讬 讛讜讗 住讘专 砖诇讗 讬注谞砖讜 专拽 注诇 注讘讬专讜转 砖诇讗讞专 讛专 讙专讬讝讬诐 讜诇讻谉 诇讗 讬讜讚注 诇驻讬 讚注转讜 诪注诇 讬专讬讞讜 砖讛讬讛 拽讜讚诐 诇讝讛 讗讘诇 讘讗诪转 讗讬谞讜 转诇讜讬 讘砖注转 注讘讬专转 讛讚讘专 讜诇讻谉 谞注谞砖讜. 讜讛谞讛 讛转讜住' 讻转讘讜 诇拽诪谉 讘讚"讛 讜讗转诐 专讞拽转诐 讻讬 讛讬讛 诇讜 诇讛拽讬诐 讛讗讘谞讬诐 讘讛专 讙专讬讝讬诐 讜注讬讘诇 砖住诪讜讻讬诐 诇讬专讚谉 讜讛砖转讗 讗诐 注砖讛 讻谉 诇讗 讛讬讛 砖讬讬讱 注讜讚 讟注讜转 讻讬讜谉 砖讗讝 讘砖注转 讻讘讬砖转 讬专讬讞讜 讻讘专 拽讘诇讜 注讜谞砖 注诇 讛谞住转专讜转 讜讛讬讛 讬讻讜诇 诇讬讚注 讻讬 讘讜讚讗讬 讬讜讚注 讛讚讘专 讜讛讬讬谞讜 讚拽讗诪专 诇讬讛 讛拽讘"讛 诇讬讛讜砖注 砖诇讱 拽砖讛 诪砖诇讛诐 砖讗转讛 讙专诪转 诪注讬诇转 讞专诐 讝讛 讻讬 讗诐 诇讗 讛诪转谞转 讘讛拽诪转 讗讘谞讬诐 诇讗 讛讬讛 谞注砖讛 讛讚讘专:





诪专讗讬转 讛注讬谉

讜讗诪专 专讘讬 讬讛讜砖注 讘谉 诇讜讬 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 讜讻讜'. 讜讗诪专讜 讘讬诇拽讜讟 讬砖注讬讛 住讬诪谉 谞"讚 注诇 驻住讜拽 讜砖诪转讬 讻讚讻讚 讚专讬讘"诇 讙讚讜诇 讛讚讜专 讜讬讜砖讘 讘诪转讬讘转讗 专讘讗 讚诇讜讚 讜讘讗 谞注专 讗讞讚 讜讗"诇 砖讬拽讜诐 砖专讜爪讛 诇讚讘专 诇讜 讜拽诐 讜讛诇讱 注诪讜 注讚 砖讬爪讗 诪讞讜抓 诇注讬专 讜诇讗 砖讗诇 诇讜 诪讛 讛讜讗 专讜爪讛 诇驻讬 砖专讬讘"诇 讛讬讛 注谞讜转谉 讛专讘讛 注"砖 讜诇讻谉 砖诪讬诐 诇讜 讝讻"讜 诇讜诪专 诪讗诪专 讛谞砖讙讘 讜讛诪讜驻诇讗 讛讝讛 砖诇诪讚 讝讻讜转 讙讚讜诇 讜讛讬讛 诪诇讬抓 讬讜砖专 诇注谞讜讬诐 讝讻讜转讜 讬讙谉 注诇讬谞讜. 讜爪专讬讱 诇讛讘讬谉 讝讜 讛讛拽讚诪讛 讗砖专 讛拽讚讬诐 讜讗诪专 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛 讗砖专 诪讝讛 谞专讗讛 讚讞讜抓 诪诪讛 砖讗诪专 讘驻讬专讜砖 讬住转讻诇 讛诪砖转讻诇 讜讬讚注 讛讟讘 诪注诇转 谞诪讜讻讬 讛专讜讞. 讜讗驻砖专 诇讜诪专 讻讬 讘讗诪转 讛讜讗 诪注诇讛 注诇讬讜谞讛 诪讗讚 讻讬 讘讝诪谉 砖讘讬转 讛诪拽讚砖 拽讬讬诐 讗讚诐 诪拽专讬讘 注讜诇讛 砖讻专 注讜诇讛 讘讬讚讜 讗讘诇 爪专讬讱 诇拽谞讜转 讛拽专讘谉 讜诇讛讜诇讬讻讜 诇讘讬转 讛诪拽讚砖 讜讻讛谉 砖讬拽专讬讘 讗讜转讜 讘讬讜诐 讘讝诪谉 讛专讗讜讬 讜讗讞专 讻诇 讝讛 砖讻专 注讜诇讛 讘讬讚讜 诪诪讚转 专讞诪讬诐 讻讬 讝讛 拽专讘谉 诇讛' 诪讚转 专讞诪讬诐 讜讻诇 讝讛 诇注讜诇讛 讜诇诪谞讞讛 诇讗 诇讞讟讗转 讜讗砖诐. 讗讘诇 谞诪讜讻讬 讛专讜讞 讘诇讬 讟讜专讞 讜讘诇讬 讘讬转 讛诪拽讚砖 讜讘诇讬 讻讛谉 讜讘讻诇 注转 讘诇讬诇讛 讜拽讜讚诐 诇转诪讬讚 讻讗诇讜 讛拽专讬讘 讗祝 诇驻讬 诪讚转 讛讚讬谉 砖专讜诪讝 砖诐 讗诇讛讬诐 讻诇 讛拽专讘谞讜转 讞讟讗转 讜讗砖诐 讜注讜诇讛 讜诪谞讞讛 讜砖诇诪讬诐 讜讗讬谉 拽抓 诇拽专讘谞讜转讬讜 讻讬 讘讻诇 专讙注 砖讛讜讗 诇讘 谞砖讘专 讛专讬 讛讜讗 讻讗诇讜 讛拽专讬讘 讻诇 讛拽专讘谞讜转 讙诐 讘注专讱 诪讚转 讛讚讬谉. 讜讛住转讻诇 讚诇讗 讻转讬讘 专讜讞 谞砖讘专讛 讝讘讞讬 讗诇讛讬诐 诇讛讜专讜转 讻讬 转讻祝 讛诐 讝讘讞讬 讗诇讛讬诐 讻诪注讟 拽讜讚诐 专讜讞 谞砖讘专讛. 讜讙诐 诇讛讜专讜转 注诇 专讜讘 讛拽专讘谞讜转 讘讻诇 专讙注 诇讝"讗 诪拽讜讚诐 讝讘讞讬 讗诇讛讬诐 讛专讘讛 诪讗讚 诪讬 砖讛讜讗 专讜讞 谞砖讘专讛. 讜讚专讱 爪讞讜转 讗驻砖专 诇讜诪专 讚讻讜谞转 讘讗 讜专讗讛 专"诇 转讘讗 诇讘讬转 讛诪讚专砖 讜专讗讛 讘注讬谞讬讱 专讘谞谉 讚诪转讬讘转讗 砖讻讬谞讛 砖专讜讬讛 注诇 驻谞讬讛诐 诪讻讜讜谞讬诐 诇讗诪转 讜讛诇讻讛 讻诪讜转诐 讜砖诪讞讬诐 讘讛诇讻讛 讛' 讻诇讛 转讜专讛 砖讘注"驻 讜讝"砖 讘讗 讜专讗讛 诪诇讗讻讬 讛砖专转 专讘谞谉 讻诪"砖 讘谞讚专讬诐 爪讜专转"诐 讬讝讛讬"专讜 讻讝讜讛专 拽讚讜砖. 讜讗讝 转砖讻讬诇 讻诪讛 讙讚讜诇讬诐 讻诪讛 讙讬诪讟专讬讗 讗讚谞讬 专诪讝 诇砖讻讬谞讛 砖讛注谞讬讜 诪专讻讘讛 诇砖讻讬谞讛. 讜诇讗 注讜讚 讗诇讗 砖讗讬谉 转驻诇转讜 讗驻讬诇讜 讘诪讞砖讘转讜 注诇 讚专讱 转讗讜转 诇讘讜 谞转转 诇讜 讻讚讻转讬讘 诇讘 谞砖讘专 讜谞讚讻讛 专"转 讙讬诪讟专讬讗 讗诇讛讬诐 讗驻讬诇讜 讘诪讚转 讛讚讬谉 诇讘 谞砖讘专 诪讛 砖讞讜砖讘 讘诇讘讜 讗诇讛讬诐 诇讗 转讘讝讛. 讜诇讛讜专讜转 讻诇 讛讙讚讜诇讜转 讛讗诇讛 专诪讝 诇谞讜 专讘讬 讬讛讜砖注 讘谉 诇讜讬 讝讬"注 讘讗讜诪专讜 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 诇讛讜专讜转 谞转谉 讚讞讜抓 诪讛谞讙诇讛 讗诐 转住转讻诇 讜转注诪讬拽 专讗讛 转专讗讛 讻诪讛 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛 诪讚转 讛讚讬谉 讜诪讝讛 转砖讻讬诇 砖讗讬谉 住讟"讗 砖讜诇讟转 讘谞诪讜讻讬 讛专讜讞 讜诪转讘讟诇讬诐 讻诇 讙讝专讜转 专注讜转 讜讛诐 讗讛讜讘讬诐 讜谞讞诪讚讬诐 诇驻谞讬 讛拽讘"讛 讜讙讜驻诐 讻诪讜 讘讬转 讛诪拽讚砖 砖转讚讬专 诪拽专讬讘讬诐 拽专讘谞讜转 讜讻诇 讝讛 讬讜注讬诇 诇讛诐 诇讛讘讬谉 讛转讜专讛 讜诇讻讜讬谉 讗诇 讛讗诪转 讜讛专讘讛 讟讜讘讛 讘讗讛 诇注讜诇诐 讘讝讻讜转诐 讜讛讻诇 专诪讝 专讘讬 讬讛讜砖注 讘谉 诇讜讬 讝讬"注 讘讗讜诪专讜 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 诇驻谞讬 讛拽讘"讛. 讜讬砖 诇专诪讜讝 讻讬 转讬讘转 谞诪讜讻讬 讙讬诪讟专讬讗 拽讻"讜 讗讞讜专讬诐 讚讗讚谞讬 讻诪住驻专 注谞讜 诇专诪讝 砖讛讜讗 诪专讻讘讛 诇砖讻讬谞讛. 讜讘拽讜谞讟专讬住 讘讬转 讜注讚 专砖诪转讬 拽爪转 诪注诇讜转 讛注谞讜讛 诪专讝"诇 讜讛诪驻专砖讬诐 讘住"讚 讜诇注讬诇 讘诪住讻转 住讜讟讛 讻转讘转讬 讘诪讗诪专 讝讛 讜诪讗讞专 砖讛讜讗 拽爪转 讘住讙谞讜谉 讗讞专 讛谞讞转讬 砖谞讬讛诐:





驻转讞 注讬谞讬诐

讗专讬讘"诇 讻诇 讛讝讜讘讞 讬爪专讜 讜诪转讜讚讛 注诇讬讜 讜讻讜'. 讬砖 诇讚拽讚拽 转讬讘转 讻诇 讜转讬讘转 注诇讬讜 讬转讬专讜转 讜转讜 诇诪讛 诇讗 讗诪专 讻讘讚讜 诇讛拽讘"讛 讘砖谞讬 注讜诇诪讜转 讜讗诪专 诪注讛"讻 讻讗诇讜 讻讘讚讜:
(讗) 讜讗驻砖专 讚讻讬讜讬谉 诇诇诪讚谞讜 住讚专 讛转砖讜讘讛 讻诪讜 砖讻转讘讜 专讘讬谞讜 讬讜谞讛 讘砖注专讬讜 讛诪住讜诇讗讬诐 讜砖讗专 讘注诇讬 讛诪讜住专 讚讘转讞讬诇讛 爪专讬讱 注讝讬讘转 讛讞讟讗 拽讜讚诐 讻诇 讚讘专 讜讗讞专 砖讬专讗讛 注爪诪讜 驻专讜砖 讜讬爪专讜 谞讻谞注 讗讝 讬拽讘诇 注诇讬讜 住讬讙讜驻讬诐 讜讬讞讝讬拽 讘诪注讜讝 讛转砖讜讘讛 讜讬讚讜讬讬诐 讜转拽讜谞讬诐 讜讛讬讬谞讜 讚拽讗诪专 讻诇 讛讝讜讘讞 讬爪专讜 诇砖讜谉 讛讜讛 讚讻讘专 讻诪讛 驻注诪讬诐 讛讻谞讬注 讬爪专讜 讜驻讬专砖 讗讝 讬转讜讚讛 讜讬转讞讬诇 讘住讚专 讛转砖讜讘讛 讜讘讗讜驻谉 讝讛 砖讛讜讗 讝讜讘讞 转讚讬专 讜诪转讜讚讛 讗讞"讱 讛讜讗 讚诪注讛"讻 讻讗诇讜 讻讬讘讚讜 讜讻讜' 讗讱 讗诐 诇讗 讬注砖讛 讻谉 诇讗 砖诪专 讻讚专讱 讛砖讜诪专讬谉 讜讗驻砖专 诇讞讝讜专 诇住讜专讜:
(讘) 讬注诇讛 诪讚专砖讜 讘诪"砖 住讜祝 讬讜诪讗 讚' 讞诇讜拽讬 讻驻专讛 砖讛讬讛 专' 讬砖诪注讗诇 讚讜专砖 讜讻讜' 讜讻转讘讜 讛诪驻专砖讬诐 讚讛"讚 讘砖讘 诪讬专讗讛 讗讝 讗讬讻讗 讚' 讞诇讜拽讬 讻驻专讛 讗诪谞诐 讗诐 砖讘 诪讗讛讘讛 讗讬谉 爪专讬讱 砖讜诐 讚讘专 讜谞住诇讞 诇讜 讜讛讬讬谞讜 讚拽讗诪专 讻诇 讛讝讜讘讞 讬爪专讜 讘讻诇 讗讜驻谉 讘讬谉 砖砖讘 诪讬专讗讛 讘讬谉 砖砖讘 诪讗讛讘讛 讗祝 砖讞住专 注讚讬讬谉 砖讗专 讻驻专讜转 讜诇讗 谞转讻驻专 诇讙诪专讬 讻砖砖讘 诪讬专讗讛 注诐 讻诇 讝讛 诪注诇讛 注诇讬讜 讛讻转讜讘 讻讗诇讜 讻讘讚讜 讜讚讬讬拽 诪讚讗诪专 讬讻讘讚谞谞讬 讜诇讗 讗诪专 讻讬讘讚谞谞讬:
(讙) 讜讬讘讗 诇讚拽讚拽 转讬讘转 注诇讬讜 讘诪讛 砖驻讬专砖讜 讛诪驻专砖讬诐 诪讛 砖讗谞讜 讗讜诪专讬诐 注诇 讞讟讗 砖讞讟讗谞讜 讘讬爪专 讛专注 砖讛讻讜谞讛 砖讚讬诪讬谞讜 讚砖讗讜专 砖讘注讬住讛 讛讜讗 讛讙讜专诐 讜诇驻讬 讛讗诪转 讛讜讗 注讜砖讛 诪讛 砖谞爪讟讜讛 讜讬砖 讜讬砖 讻讞 讘讗讚诐 诇讛讻谞讬注讜 讜诇讻谉 诪转讜讚讬诐 砖转诇讬谞讜 讛拽诇拽诇讛 讘讬爪讛"专 讜讗讬谞讜 讗诪转 讻讬 讗谞讞谞讜 讛讙讜专诪讬诐 讜讝"砖 讻诇 讛讝讜讘讞 讬爪专讜 讜诪转讜讚讛 注诇讬讜 砖讞讟讗 诇讜诪专 讗专抓 谞转谞讛 讜讻讜' 讻诪讜 砖讗诪专 讗讬讜讘 砖讛讬讛 注讜诇讛 讘讚注转讜 砖讛讗讚诐 讗谞讜住 讘讬讚 讛讬爪讛"专 讻诪"砖 驻"拽 讚讘转专讗. 讗讝 诪注诇讛 注诇讬讜 讛讻转讜讘 讻讗诇讜 讻讘讚讜 讜讻讜' 诪讗讞专 讚讛讻讬专 讚讛讬爪讛"专 注砖讛 诪爪讜转讜 讜讬讻讜诇 诇讛转讙讘专 注诇讬讜 讜讗讬谞讜 讗讜谞住:
(讚) 讜讬讙讬注 讘专讜讞 讘讗"专 讘诪"砖 讞讻诪讬 讛诪讚注 讚注讬拽专 讛注讘讜讚讛 诇注砖讜转 讛讬爪讛"专 讟讜讘 讜诇讘专专讜 讻诪砖"讛 讘讻诇 诇讘讘讱 讜诇注讘讚讜 讘讻诇 诇讘讘讻诐 讚讛讬讬谞讜 讘讬爪讛"讟 讜讬爪讛"专 讜讝讛 讬专诪讜讝 讻诇 讛讝讜讘讞 讬爪专讜 砖谞转讙讘专 注诇讬讜 讻诇 讻讱 注讚 砖讝讘讞讜 注"讚 砖讗诪专 讚讛注"讛 讜诇讘讬 讞诇诇 讘拽专讘讬 讜诪转讜讚讛 注诇讬讜 注诇 讛讬爪讛"专 诇转拽谞讜 讛讬讟讘 讗讬谉 诇讱 转砖讜讘讛 诪讝讜 讜诪注讛"讻 讻讗讬诇讜 讻讘讚讜 讜讻讜':
(讛) 讜讬专讗讛 讘诪"砖 讞讻诪讬 讛讗诪转 讚爪专讬讱 诇转拽谉 讗祝 诪讛 砖讞讟讗 注诇 讛谞驻砖 讘讙诇讙讜诇讬诐 砖注讘专讜 讜爪专讬讱 诇讻讜讬谉 讝讛 讘讜讬讚讜讬 讜讗诐 讛讗讬砖 讛讝讛 诇讗 讻讬讜讬谉 诇讝讛 专拽 诪转讜讚讛 注诇讬"讜 讻诇讜诪专 注诇 讛讙讜祝 讛讝讛 讘讙诇讙讜诇 讝讛 注诐 讻诇 讝讛 讗诇讛讬谞讜 诪专讞诐 讜诪注诇讛 注诇讬讜 讻讗诇讜 讻讘讚讜 讜讻讜':
(讜) 讜讬砖诪注 驻讬专讜砖 转讬讘转 注诇讬讜 讻讬 讛谞讛 讻诇 讬砖专讗诇 注专讘讬诐 讝讛 诇讝讛 讜诇讗 讚讬 诇讗讚诐 爪注"专 讘谞讙注 注诇 讗砖专 讞讟讗 注诇 讛谞驻砖 讛讜讗 注爪诪讜 讜讛诇讱 讘爪注专讜"转 注诇 讞讟讗讜转 讛爪讘讜专 讜讛讬讞讬讚 砖讛讬讛 讘讬讚讜 诇诪讞讜转 讜讻讬讜爪讗 讜讝讛 讛砖讘 诇讗 砖诐 诇讘讜 讗诇讗 注诇 讞讟讗转讜 讗砖专 注砖讛 讜诇讗 驻谞讛 注诇 讛注专讘讜转 讘讻诇 讝讗转 讻讬讜谉 砖讝讘讞 讬爪专讜 讜诪转讜讚讛 注诇讬讜 讚讬拽讗 讜诇讗 注诇 讛注专讘讜转 讗驻"讛 专讞诪讬 砖诪讬诐 诇拽讘诇讜 讜诪注诇讛 注诇讬讜 讛讻转讜讘 讻讗诇讜 讻讘讚讜 讜讻讜':
(讝) 讜讬专爪讛 诇讘讗专 转讬讘转 注诇讬讜 讘诪"砖 驻专拽 讘' 讚拽讚讜砖讬谉 讛讗讜诪专 诇讗砖讛 讛专讬 讗转 诪拽讜讚砖转 注"诪 砖讗谞讬 爪讚讬拽 讙诪讜专 诪拽讜讚砖转 砖诪讗 讛专讛专 转砖讜讘讛 讜讻转讘 专讘讬谞讜 讬专讜讞诐 讚讬砖 诪驻专砖讬诐 讚讙诐 讗讬 讬讚讜注 讚讙谞讘 讜讙讝诇 讚爪专讬讱 诇讛讞讝讬专 谞拽专讗 爪讚讬拽 讙诪讜专 讻讬讜谉 砖讙诪专 诇讛讞讝讬专 注"砖 讜讝"砖 讻诇 讛讝讜讘讞 讬爪专讜 讚讻讬讜谉 砖讝讘讞讜 讜讚讗讬 讚注转讜 诇转拽谉 讛讻诇 讗讱 诇驻讬 砖注讛 诪转讜讚讛 注诇讬讜 讻诇讜诪专 砖注讚讬谉 诇讗 讛讞讝讬专 专拽 讙诪专 讘诇讘讜 诇转拽谉 讻讘专 讛讜讗 爪讚讬拽 讙诪讜专 诪砖注转 讛讝讘讬讞讛 讜讛讜讬讚讜讬 讜诪注讛"讻 讻讗诇讜 讻讘讚讜 讜讻讜' 讗祝 砖注讚讬讬谉 诇讗 讬爪讗 讬讚讬 讞讜讘转讜 讜讚讬讬拽 诪讗讜诪专讜 讬讻讘讚谞谞讬 讜诇讗 讻讬讘讚谞谞讬 讻诪讚讜讘专:
(讞) 讜讬驻拽讚 诇驻专砖 转讬讘转 注诇讬讜 讘诪"砖 砖注讬拽专 讛转砖讜讘讛 讘注讜讚讜 讘讻讞讜 诇注砖讜转 讛注讘讬专讛 讜讻诪"砖 讜讝讻讜专 讗转 讘讜专讗讬讱 讘讬诪讬 讘讞讜专讜转讬讱 砖讗诐 讬诪转讬谉 讗讞专 砖住专 讻讞讜 诪注诇讬讜 讗讬谞讛 转砖讜讘讛 砖诇讬诪讛 讜讛讬讬谞讜 讚拽讗诪专 讝讜讘讞 讬爪专讜 砖讛讜讗 讘转讻诇讬转 讛讻讞 讜讝讜讘讞讜 讜诪转讜讚讛 注诇讬讜 讛谉 讘注讜讚 砖讛讜讗 讘爪讘讬讜谞讜 诪专转讞 拽专转讞 讘讗砖 讛讬爪专 讗讝 诪注讛"讻 讻讗诇讜 讻讘讚讜 讜讻讜' 讜注诇讬讜 专"诇 讘注讜讚讜 讛讬爪专 讘诪爪讘讜 注"讚 砖讗诪专讜 讛讬讻讬 讚诪讬 讘注诇 转砖讜讘讛 讘讗讜转讜 驻专拽 讜讻讜':
(讟) 讜讬讝讻专 诇讟讜讘讛 讛讗 讚讗诪讜专 讘诪拽讜诐 砖讘注诇讬 转砖讜讘讛 注讜诪讚讬谉 讗讬谉 爪讚讬拽讬诐 讙诪讜专讬诐 讬讻讜诇讬诐 诇注诪讜讚 讜驻讬专砖 诪讛专砖"讗 讻讙讜谉 砖讞讟讗 讘诪讞砖讘讛 诇讘讚 讜诇讗 讞讟讗 讘诪注砖讛 讜注诇 讛诪讞砖讘讛 讛讜讗 砖讘 讝讛讜 讙讚讜诇 诪爪讚讬拽 注"砖 讜诇驻讬 砖讬讟转讜 讗驻砖专 诇驻专砖 讚讘诪爪讬讗讜转 讝讛 诪讬讬专讬 专讬讘"诇 讜诇讗 砖讞讟讗 讘诪注砖讛 讜砖讘 讻讚驻讬专砖"讬 讗诇讗 砖讞砖讘 诇注讘讜专 讜讝讘讞 讬爪专讜 讘注讜讚 砖诪转讙讘专 注诇讬讜 讜诇讗 注砖讛 诪注砖讛 讜诪转讜讚讛 注诇 讛诪讞砖讘讛 讛专讬 讝讛 诪转注诇讛 讻讗诇讜 讻讘讚讜 诇讛拽讘"讛 讘砖谞讬 注讜诇诪讜转 讜讻讜':


讜讗专讬讘"诇 讘讗 讜专讗讛 讻诪讛 讙讚讜诇讬诐 谞诪讜讻讬 讛专讜讞 讜讻讜'. 注诪"砖 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 讜讬拽专讗 讘住"讚:


诪砖谞讛. 砖讻谉 讚专讱 讻诇 讛诪讜诪转讬谉 诪转讜讚讬谉 砖讻诇 讛诪转讜讚讛 讬砖 诇讜 讞诇拽 诇注讜讛"讘 砖讻谉 诪爪讬谞讜 讜讻讜'. 讬砖 诇讚拽讚拽 讗诪讗讬 讛讜爪专讱 诇讜诪专 砖讻谉 诪爪讬谞讜 讜讗讞"讱 讗诪专 讜诪谞讬谉 砖讻讬驻专 诇讜 讜讬讚讜讬讬讜 讜讻讜' 诇讬诪讗 讬砖 诇讜 讞诇拽 诇注讛"讘 砖谞讗诪专 讘谞讬 砖讬诐 谞讗 讻讘讜讚 讜讻讜' 讜讻讝讗转 讜讻讝讗转 注砖讬转讬 讜讬讗诪专 讬讛讜砖注 诇诪讛 注讻专转谞讜 讜讻讜'. 讜讗驻砖专 诇讜诪专 讚讘专讬砖讗 诪讬讬转讬 诇诪"砖 砖讻谉 讚专讱 讻诇 讛诪讜诪转讬谉 诪转讜讚讬谉 讜讗讞"讱 讬诇讬祝 砖讻诇 讛诪转讜讚讛 讬砖 诇讜 讞诇拽 诇注讜讛"讘 讜诇讞诇讜拽转 讻诇 讛诪讜诪转讬谉 诪转讜讚讬谉 讗讬谉 专讗讬讛 诪讻专讞转 诪讬讛讜砖注 讚讗"诇 诇注讻谉 砖讬转讜讚讛 讚讛转诐 讛讬讬谞讜 讻讚讬 砖讬讛专讙 讜砖讞讜讚讬讛 砖讞讚讬讛 讘诪讬诇讬讛 讻讚讬 砖讬讜讚讛 讻诪讜 砖讗诪专讜 讘砖"住 讗讘诇 讘谞讙诪专 讚讬谞讜 砖讬转讜讚讛 诇讗 砖诪注谞讜 讜诇讻谉 拽转谞讬 砖讻谉 诪爪讬谞讜 讜讻讜' 讻诇讜诪专 讗讬谞讛 专讗讬讛 讛讞诇讟讬转 讗诇讗 讝讻专 诇讚讘专. 讗诪谞诐 诇讞诇讜拽转 讻诇 讛诪转讜讚讛 讬砖 诇讜 讞诇拽 讛讬讗 专讗讬讛 诪讻专注转 砖讗"诇 讛讬讜诐 讛讝讛 讜讻讜' 讜讛讬讬谞讜 讚拽讗诪专 讜诪谞讬谉 砖讻讬驻专 诇讜 讜讬讚讜讬讜 诇讛讜专讜转 砖讛讜讗 诇讬诪讜讚 专讗讜讬 讗讬 谞诪讬 讗驻砖专 诇讜诪专 诇讛驻讱 讚诇砖讜谉 砖讻谉 诪爪讬谞讜 讛讬讬谞讜 砖讗讞专 讛注讬讜谉 转诪爪讗 砖讛讬讗 专讗讬讛 讻诇讜诪专 诇讻讬 转讚讜拽 转砖讻讞. 讜讛讻讜谞讛 讚诇诇诪讜讚 砖讻诇 讛诪讜诪转讬谉 诪转讜讚讬谉 诇讻讗讜专讛 诇讗 诪爪讬谞谉 诇诪讬诇祝 诪讬讛讜砖注 讚砖讗谞讬 讛转诐 讚砖讞讜讚讬讛 砖讞讚讬讛 讘诪讬诇讬讛 讻讚讬 砖讬讜讚讛 讻讗诪讜专. 讗诪谞诐 讗讞专 讚诇诪讚谞讜 讚讻诇 讛诪转讜讚讛 讬砖 诇讜 讞诇拽 诇注讛"讘 讗转讛 转砖诪注 砖讛诪讜诪转讬谉 讬转讜讚讜 讻讚讬 砖讬讛讗 诇讛诐 讞诇拽 诇注讛"讘. 讜诪注转讛 讙诐 诪"砖 诇讜 转谉 诇讜 转讜讚讛 讻讬讜讬谉 诇讝讛 讙诐 讻谉 砖讬转讜讚讛 讻讚讬 砖讬讛讬讛 诇讜 讞诇拽 诇注讛"讘 讜讛讚讞讬讛 讚砖讞讜讚讬讛 讜讻讜' 讗讬谞讛 讻诇讜诐 讚讛讗 讜讛讗 讗讬转讗. 讚讬讛讜砖注 讗祝 讛讜讗 讛讬讛 诪讻讜讬谉 砖讬转讜讚讛 讻讚讬 砖讬讛讗 诇讜 讞诇拽 诇注讛"讘 讜讛讬讬谞讜 讚拽讗诪专 砖讻谉 诪爪讬谞讜 讻诇讜诪专 讚讜拽 讜转砖讻讞 砖讬砖 专讗讬讛 讜讘讬讗专 讜诪谞讬谉 砖讻讬驻专 诇讜 讜讬讚讜讬讜 讻诇讜诪专 讛专讬 讬砖 诇谞讜 诇讬诪讜讚 讚讬砖 诇讜 讞诇拽 诇注讜讛"讘 讻砖讛转讜讚讛. 讜诪讗讞专 砖讻谉 讜讚讗讬 诇讝讛 讻讬讜讬谉 谞诪讬 讬讛讜砖注 砖讗诪专 诇讜 砖讬转讜讚讛 讻讚讬 砖讬讛讬讛 诇讜 讞诇拽 诇注讛"讘 讜讻诪"砖 讛讬讜诐 讛讝讛 讗转讛 注讻讜专 讜讻讜' 讘讜讬讚讜讬 讜诇讗 讗诪讬转讛 讚讗讻转讬 诇讗 讛讬转讛 讻诪"砖 诪讛专砖"讗 讜注讬讬谉 诪"砖 讘讝讛 讛专讘 讬驻"诪 讘讟注诐 诇诪讛 爪专讬讱 讛讜讗 诇讛转讜讚讜转 注"砖 讜讘讚讘专讬 诪讛专砖"讗 讻转讜讘 讚讛诪讬转讛 注讚讬谉 诇讗 讛讜讝讛专讛 讜讛讜讗 讟"住:
讜讗讞专 讝诪谉 专讘 专讗讬转讬 诇讛专讘 讚讬谞讗 讚讞讬讬 讘注砖讬谉 讚祝 拽讬"讜 注"讘 砖注诪讚 讘讝讛 砖讛拽砖讛 讚诪讗讬 诪讜讻讞 砖讻诇 讛诪讜诪转讬谉 讜讻讜' 讜讛诇讗 注讻谉 讛转讜讚讛 讘讘拽砖转 讬讛讜砖注 讜讻讜' 讜转讬专抓 砖诪讘讬讗 专讗讬讛 诪诪讛 砖讛转讜讚讛 注诇 讞专诪讬诐 讗讞专讬诐 讜讻转讘 讚讝讛 讻讬讜讬谉 专砖"讬 注砖"讘 讜拽"拽 讚讗讻转讬 诪讗讬 专讗讬讛 讛诇讗 注讻谉 住讘专 砖讬驻讟专 讜讛讜讗 诇讗 讛讬讛 讚注转讜 诇诪讜转 讻砖讛转讜讚讛 讜诪讗讬 专讗讬讛 诪讬讬转讬 诇诪讜诪转讬谉. 讗讬诪讗 讚讛专讜讙讬 讘"讚 诪讬转转谉 讻驻专转谉 讜讗讬谞诐 爪专讬讻讬诐 诇讛转讜讚讜转 讜诪讛讬讻讗 讬诇讬祝 讚讘讜讬讚讜讬 讛讜讗 讚诪转讻驻专:


讻转谞讗讬 讜讻讜' 砖诇讗 注谞砖 注诇 讛谞住转专讜转 注讚 砖注讘专讜 讬砖专讗诇 讗转 讛讬专讚谉 讚讘专讬 专' 讬讛讜讚讛 讗"诇 专讘讬 谞讞诪讬讗 讜讻讬 注谞砖 注诇 讛谞住转专讜转 诇注讜诇诐 讜讻讜'. 诇讚注转 专' 谞讞诪讬讛 讚诇讗 注谞砖 注诇 讛谞住转专讜转 诇注讜诇诐 讜注诇 注讻谉 讗讬注谞讜砖 诪砖讜诐 讚讬讚注讜 讗砖转讜 讜讘谞讬讜 讻讚讘住诪讜讱. 讗驻砖专 诇讜诪专 讚专讱 讚专砖 讚讛谉 拽讚诐 讬讛讜砖注 讜讘讬转 讚讬谞讜 讛讜讜 住讘专讬 讻专' 谞讞诪讬讛 讚诇讗 注谞砖 注诇 讛谞住转专讜转 讜注转讛 讚讛讜讛 诪讛 讚讛讜讛 讘诪诇讞诪转 讛注讬 讛讘讬谉 讬讛讜砖注 讚讛讬讛 讗讬讝讛 注讜谉 谞住转专 讘讬砖专讗诇 讜讻讜谞转 讛讻转讜讘 讜讛谞拽讜讚讛 讻讚注转 专' 讬讛讜讚讛 讚讻砖注讘专讜 讛讬专讚谉 讛讜讗 诪注谞讬砖 注诇 讛谞住转专讜转 讜诇讝讛 讗诪专 诇驻谞讬 讛' 讜诇诪讛 讛注讘专转 讛注讘讬专 讜讻讜' 讜诇讜 讛讜讗诇谞讜 讜谞砖讘 讘注讘专 讛讬专讚谉 注讚 砖讬转讘专专 讝讛 讜诇讗 谞注讘讜专 讗诇讗 注诇 转谞讗讬 砖诇讗 转注谞砖 注诇 讛谞住转专讜转. 讜讬讗诪专 讛' 讗诇讬讜 诇讗 爪讚拽转 讚诪讛 砖讛讬讬转诐 住讘讜专讬诐 讚注诇 讛谞住转专讜转 诇讗 讗注谞讬砖 诇注讜诇诐 讛讜讗 讗诪转 讜驻讬专讜砖 讛讻转讜讘 讻专' 谞讞诪讬讛 讗讘诇 讚注 讻讬 讞讟讗 讬砖专讗诇 讬讞讬讚 讜讙诐 注讘专讜 讙诐 讙谞讘讜 诇砖讜谉 专讘讬诐 讚讬讚注讬 讘讬讛 讗砖转讜 讜讘谞讬讜 讜诪砖讜"讛 讬爪讗 讛拽爪祝 讚讞砖讬讘讬 谞讙诇讜转 讗诪谞诐 注诇 讛谞住转专讜转 诇讙诪专讬 诇注讜诇诐 诇讗 讗注谞讬砖. 讜讗讞专讬 讻讜转讘讬 专讗讬转讬 诇讛专讘 注讬讜谉 讬注拽讘 砖谞讻谞住 拽爪转 讘讝讛 讜驻讬专砖 诪"砖 诇诪讛 讛注讘专转 讛注讘讬专 讚拽讜讚诐 砖注讘专讜 诇讗 讛讬讜 谞注谞砖讬谉 注诇 讛谞住转专讜转 讗讜 注诇 讛注诇讜转 诇讻诇 讞讚 讻讚讗讬转 诇讬讛 注"砖:
讜讛谞讛 讘诪讗诪专 讝讛 讛拽讜砖讬讗 诪驻讜专住诪转 讚讛讗 讗诪专讬谞谉 驻专拽 砖讘讜注转 讛讚讬讬谞讬谉 讚讬砖专讗诇 注专讘讬诐 讝讛 诇讝讛 讚讜拽讗 讻砖讬砖 讘讬讚诐 诇诪讞讜转 讗讘诇 讗讬谉 讘讬讚诐 诇诪讞讜转 驻讟讜专讬诐 讜讗讬讱 讗诪专讬谞谉 讚诇专' 讬讛讜讚讛 诪砖注讘专讜 讛讬专讚谉 讞讬讬讘讬诐 讗祝 注诇 谞住转专讜转 讜讛诇讗 讗驻讬诇讜 谞讙诇讜转 讻砖讗讬谉 讘讬讚诐 诇诪讞讜转 驻讟讜专讬谉 拽"讜 谞住转专讜转 讚砖讜诐 讗讚诐 诇讗 讬讚注 讜讻讬爪讚 讬转讞讬讬讘讜. 讜讙诐 诇专' 谞讞诪讬讛 谞讛讬 讚讗讬谞讜 诪注谞讬砖 注诇 讛谞住转专讜转 讗讘诇 诇讚讬讚讬讛 讻砖讬讚注讜 讗砖转讜 讜讘谞讬讜 讞讬讬讘讬谉 讛讻诇 讜讛诇讗 讬砖专讗诇 诇讗 讬讚注讜 讜讻讬爪讚 讬诪讞讜:
讜讞讝讛 讛讜讬转 诇讛专讘 注讬讜谉 讬注拽讘 注诇 诪讘讜讻讛 讝讜 讬砖讘 讜讛拽砖讛 诇讚注转 专' 讬讛讜讚讛 讜转讬专抓 讚讙诐 专' 讬讛讜讚讛 住"诇 讛讛拽砖 谞住转专讜转 诇谞讙诇讜转 诇讜诪专 诇讱 砖讗讬谉 注讜谞砖讬谉 注诇 讛谞住转专讜转 讗讗"讻 砖讙诐 注诇 讛谞讙诇讜转 诇讗 讛讬讜 诪讜讞讬谉 诪砖讗"讻 讗诐 诪讜讞讬谉 注诇 讛谞讙诇讜转 讗讝 讗讬谉 讛拽讘"讛 诪注谞讬砖 注诇 讛谞住转专讜转 专拽 诪讙诇讛 诇讛诐 讛谞住转专讜转 讻讚讬 砖讬诪讞讜 讘讛诐 讜专讗讬讛 讘专讜专讛 诪讘诪讚讘专 专讘讛 住讜祝 驻"讙 注砖讬转诐 讛讙诇讜讬讬诐 讗祝 讗谞讬 讗讙诇讛 诇讻诐 讛谞住转专讜转 注讻"诇 讜讗讬谞讬 讬讜讚注 讻讬爪讚 专爪讛 诇讛砖讜讜转 讛诪讚专砖 注诐 住讘专转 专' 讬讛讜讚讛 讜住讜讙讬讬谉 讚讛讗 诪驻讜专砖 讘砖诪注转讬谉 讚注谞讬谉 注讻谉 谞住转专讜转 讜谞注谞砖讜 讚讛讜讛 诪砖注讘专讜 讛讬专讚谉 诇专' 讬讛讜讚讛. 讜驻砖讜讟 讚讘讜 讘驻专拽 诇讗 讛讬讜 谞讙诇讜转 砖诇讗 诪讬讞讛 讬讛讜砖注 讜讗"讻 诇讗 讛讬"诇 诇讛注谞讬砖 诇讬砖专讗诇 注诇 谞住转专讜转 讚注讻谉. 讜讘驻讬专讜砖 讗讘讜转 讚专' 谞转谉 讛谞讚驻住 诪讞讚砖 驻专拽 诇"讚 谞专讗讛 砖诪住讻讬诐 讛诪讚专砖 注诐 住讘专转 专' 讬讗讜讚讛 讻砖讬讟转 讛专讘 注讬讜谉 讬注拽讘. 讜诇讚注转讬 讛拽爪专讛 诇讗 讗转讬 注诐 住讜讙讬讬谉. 讜讙诐 诪"砖 砖诐 讚讻讜谞转 专砖"讬 讘驻讬专讜砖 讛讞讜诪砖 讻诪讚专砖 诇讗 讛讘谞转讬 讚诇驻讬 诪讛 砖讻转讘 讛讜讗 砖诐 讛诪讚专砖 讻专' 讬讛讜讚讛 讜专砖"讬 砖诐 住讬讬诐 讚诇讗 谞注谞砖讜 注诇 讛谞讙诇讜转 注讚 砖注讘专讜 讛讬专讚谉 讜讝讛讜 讻专' 谞讞诪讬讗:
讜讛专讘 讬驻讛 诪专讗讛 住讜祝 驻专拽 讗诇讜 谞讗诪专讬谉 注诪讚 讘拽讜砖讬讗 讝讜 讜讻转讘 讜砖诪讗 诪讬讬专讬 讘讞砖讬讚讬 讚注讘专讬 讚讗驻砖专 诇讞拽讜专 讗讞专讬讛诐 注"砖. 讜诪爪讗转讬 讘讞讬讚讜砖讬 讛转讬讬专 讛讙讚讜诇 专讘讬谞讜 讬讜谞讛 讝爪"诇 讻"讬 砖讘转讜讱 讚讘专讬讜 诇驻专砖 讛谞拽讜讚讜转 讜诪讬讬转讬 驻讬专砖"讬 讜专讘讬谞讜 转诐 讻转讘 讜讝"诇 讜讛讜拽砖讛 诇讜 诇专' 谞讞诪讬讗 砖诇讗 谞注谞砖讜 注诇 讛谞住转专讜转 讗祝 诪讗讞专 砖注讘专讜 讜讗注驻"讬 砖谞注砖讜 注专讘讬诐 讝诇"讝 诇讗 谞注砖讜 注专讘讬诐 讗诇讗 注诇 讛谞讙诇讜转 诪驻谞讬 砖讛讬"诇 诇诪讞讜转 讜诇讘注专 讛专注 诪拽专讘诐 讜诇讗 注砖讜 讗讘诇 讛谞住转专讜转 诇讗 谞注谞砖讜 讗驻讬诇讜 砖注讘专讜 讻讬 诪讛 砖诇讗 讬讚注讜 讗讬谉 诇讞讬讬讘诐 讗讘诇 专' 讬讛讜讚讛 住讘专 砖讗祝 注诇 讛谞住转专讜转 谞注砖讜 注专讘讬诐 诇驻讬 砖讗讬 讗驻砖专 砖诇讗 讬讻讬专讜 砖讜诐 驻讙诐 讻砖讛讜讗 注讜讘专 讘住转专 注讻"诇. 讜专讗讬转讬 诇专讗讘"谉 住讬诪谉 诪"讛 砖讻转讘 诇讚注转 专讘讬 谞讞诪讬讛 讚诇讗 注谞砖 注诇 讛谞讙诇讜转 讗讬砖 注诇 讗讞讬讜 注讚 砖讘讗讜 诇讛专 讙专讬讝讬诐 讜讻讜' 讜讻"讚 讗诇驻讬诐 砖谞驻诇讜 诇讗 讘注讜谉 讗讬砖 讗讞讬讜 谞驻诇讜 讗诇讗 讗讬砖 讘注讜谞讜 讚讻转讬讘 讜讬讞诇 讛注诐 诇讝谞讜转 讜讛谞讜驻诇讬诐 讝谞讜 讜讻谉 讘诪注砖讛 讛注讙诇 讛讞讜讟讗讬诐 谞驻诇讜 讜讻谉 讘讻诇 诪拽讜诐 讘诪讚讘专 注讻"诇 讜拽"拽 讚讘诪注砖讛 讛注讙诇 讚讛讜诪专 讻讘讜讚讜 讬转讘专讱 讞"讜 讜讛讬讛 讘讬讚诐 诇诪讞讜转 诇转讜拽祝 讛注讜谉 谞转讞讬讬讘讜 讻诇诐 讻诇讬讛 讗诇诪诇讗 诪砖讛 专讘讬谞讜 注"讛 讚讘专注讜转 谞驻砖讬讛 诇拽讟诇讗 谞驻讬拽 注诇 讬砖专讗诇 讜讘诪拽讜诐 讗讞专 讛讗专讻转讬 讘讝讛 讘住"讚:
讜讚注 讚讘讬专讜砖诇诪讬 驻专拽 讗诇讜 谞讗诪专讬谉 讗诪专讬谞谉 讗诪专 专砖讘"诇 讘讬专讚谉 拽讘诇讜 讛谞住转专讜转 讜讻讜' 讗专"诇 讘讬讘谞讛 讛讜转专讛 讛专爪讜注讛 讬爪讗转 讘转 拽讜诇 讜讗诪专讛 讗讬谉 诇讻诐 注住拽 讘谞住转专讜转 讜驻讬专砖 讛专讘 讬驻"转 砖讛讜转专讛 专爪讜注讛 讝讜 砖讛讬讜 讞讬讬讘讬诐 注诇 讛谞住转专讜转 讜讛拽诇 讛' 诪注诇讬讛诐 讚讬爪讗转 讘"拽. 讜讗讞专讬讜 谞诪砖讻讜 讛诪驻专砖讬诐 讛讗讞专讜谞讬诐 注"砖. 讜注讬讬谉 诇专讘讬谞讜 讘讞讬讬 驻专砖转 谞爪讘讬诐 砖讛讘讬讗 讙讬专住转 讛讬专讜砖诇诪讬 讘讗讜驻谉 讗讞专 讜驻讬专砖讛 注"砖:
讜专讗讬转讬 诇讛专讘 诪讜驻转 讛讚讜专 诪讛专讞"讗 讘讬砖专砖 讬注拽讘 砖讻转讘 讘诪讗讬 讚讗诪专讬谞谉 诪"讟 讗讬注谞讜砖 诪砖讜诐 讚讛讜讜 讬讚注讬 讗砖转讜 讜讘谞讬讜 讚诪讜讻讞 讚谞砖讬诐 讘讻诇诇 讛注专讘讜转 讜拽砖讛 注诪"砖 讛专讗"砖 驻专拽 诪讬 砖诪转讜 讚谞砖讬 诇讬转谞讛讜 讘注专讘讜转 讜转讬专抓 诪砖诐 讛专讘 讛诪讙"谉 讚讘诇"转 谞砖讬诐 谞诪讬 注专讘讜转 讝讛转"讚 讜讚讘专 讝讛 讗诐 讛谞砖讬诐 讘讻诇诇 讛注专讘讜转 讗讬谉 讻讗谉 诪拽讜诪讜 讚住讜讘诇 讗专讬讻讜转 诇讻诇 讗砖专 讬讘讟讗 讗讬砖 讗讬砖 诪诪拽讜诪讜 讛讗讞专讜谞讬诐 讝诇讛"讛. 讗诪谞诐 讛讗 诇"拽 讚讜讚讗讬 讬砖专讗诇 讛讝讻专讬诐 注专讘讬诐 注诇 讛谞砖讬诐 讻诪"砖 诪讛专讬诪"讟 讜讛讻讗 讻砖讬讚注讜 讗砖转讜 讜讘谞讬讜 诪讬拽专讜 讙诇讜讬讜转 诇专' 谞讞诪讬讛 讗驻讬诇讜 转讬诪讗 讚谞砖讬诐 诇讗 讞讟讗讜 诪讻讞 讛注专讘讜转. 讛讗 诪讬讛讗 讛谞砖讬诐 诪讞讬讬讘讜 诪爪讚 注砖讛 讚转讜讻讞讛 讻砖讬砖 讘讬讚诐 诇诪讞讜转. 讗讬 谞诪讬 诇讗 爪专讬讻谞讗 诇诪讬讚讬 讚讛讙诐 讚讙诐 讗谞砖讬诐 诇讗 讛讜讜 注专讘讬诐 注诇 讛谞砖讬诐 诇讻诇 讛讚讘专讜转 讛讻讗 讟注诪讗 讚讬讚注讬 讗砖转讜 讜讘谞讬讜 讞砖讬讘讬 谞讙诇讜转 讜讬砖专讗诇 诪讞讬讬讘讬 注诇 注讻谉 讜讚讜拽 讛讬讟讘 砖讗讬谉 专爪讜谞讬 诇讛讗专讬讱:





砖注专讬 转讜专转 讘讘诇

(诪讙 讘 诪砖谞讛) 砖讻诇 讛诪转讜讚讛 讬砖 诇讜 讞诇拽 诇注讜讛"讘 讜讻讜'.鈥斪⒆�' 诪"砖 讘讘"诪 谞讞 讘.

